
PROPRIÉTÉ DE : 


PRÉFACE 


Ce nouveau recueil de versions a pour but de venir 
en aide aux maitres chrétiens qui, désireux de faire 
connaitre et aimer l'auguste Mère de Dieu, n'ont pas 
toujours, à leur disposition, un texte latin adapté, soit 
aux circonstances, soit à l'intelligence des enfants 
qu'ils instruisent. 

Quel est l’éducaieur religieux qui n'a pas eu quel- 
quefois à regretter cette lacune? C'est pour essayer de 
la combler, qu'empruntant aux sources qui nous ont 
paru les meilleures (1), nous nous sommes appliqué 


(4) Parmi ces sources, nous devons signaler, avec une re- 
connaissance toute particulière, l'Année lilurgique de Dom 
Guéranget, à laquelle la généreuse bienveillance des RR. Pères 


IV A L'ÉCOLE DE MARIE 


à réunir les éléments de ce petit livre. Nous sentons 
néanmoins combien, pour justifier son titre, il lui est 
nécessaire de réclamer d'avance la bienveillante in- 
dulgence de ceux à qui nous nous permettons de 
l'offrir. 

Les cinq parties qui le composent comprennent 
l'ensemble de la vie de la trés Sainte Vierge, et 
offrent ainsi l'unité dans la variété. Cependant, 
comme, en cet ordre, les devoirs ne sont pas toujours 
proporüonnés au niveau intellectuel des diverses 
classes, on a estimé utile de signaler, à la table, les 
devoirs plus difficiles par une croix, et les devoirs 
plus faciles par un astérisque. 


Bénédictins de Solesmes nous a permis de faire de très 
précieux emprunts. 

Mentionnons ensuite : 

La Collection générale des SS. Pères, et surtout les Œuvres 
de saint Bernard, traduites par Armand Ravelet. 

Les Mélanges littéraires de Gorini. 

La lii térature des Offices divins, par l'auteur de La littéra- 
ture des Hébreuz. 

Le Livre de Marie, Mère de Dieu, par Grégoire et Collombet. 

L'Hymnarium quotidianum, du R. P. Ragey, S. M., édité 
par la maison Lethielleux. Paris, in-8° carré. Prix, 6 fr. 

Le Virginale gloriose Genitricis Mariæ, du R. P. Ragey, 
S. M., édité par la maison Gaume (Rondelet, successeur). 

La Vierge d'aprés les Péres, par l'abbé Barbier. 

La Vierge-Mére d'aprés la théologie, par le R. P. Petitalot, 
S. M. 

Marie dans ses symboles, ses figures,.. petit in-12 latin- 
français, par M. l'abbé Pillot, ancien vicaire général du 
diocèse de Dijon, publié par la maison Périsse en 1851. 

Dans la pensée de l’auteur, ce recueil est sur- 
tout destiné aux élèves de troisième, quairième et 
cinquième; mais il pourrait être avantageusement 
utilisé au delà et en deçà de cette limite. Les mat- 
tres seront les meilleurs juges. 

Daigne Marie, la protectrice et la Mère du jeune 
âge, bénir ce modeste travail, entrepris en son hon- 
neur. Puisse-t-il, répondant aux saints désirs des 
éducateurs chrétiens, fournir un aliment à l’esprit et 
surtout au cœur de leurs élèves, et contribuer ainsi 
à faire mieux aimer Celle qu'on n'invoqua jamais en 
vain, et dont saint Bernard a dit : « Le serviteur de 
Marie ne périra jamais : Devotus Mariæ nunquam 
peribit. » 


PROLOGUS 


PROLOGUS 


I 


EXCITATUR ALUMNUS AD SEQUENDA 
MARLE VEXILLA. 


Floscule, qui prima rides formosus in herba, 
Floscule, qui primo vere decenter hias, 


Floscule, virginei modo jungere floribus horti, 
Laxat ubi plenos nectaris aura sinus, 


Laxat ubi tepidis per prata Favonius alis, 
Sol ubi purpureo lumine vestit humum. 


O te felicem ! tua si bona, floscule, noris : 
Non poteras ullo tutior esse loco. 


Novi ego quam teneris noceat levis aura rosetis, 
Quam tuus ex facili decutiatur honos. 


Virgo fores hortique aditum custode coronat, 
Ne noceant homines, ne noceantve ferm, 


Nec Titan radiis florem, nec flatibus Eurus, 
Aspera nec tristi frigore lædat hiems, 


At Zephiri molles, et sol formosior, et fons 
Irriguis, apto tempore, lambat aquis. 


PROLOGUS 


Incipe te blando, mi floscule, credere cælo, 
Et primo illusum murice pande caput. 


Cum totam matura rosam te fecerit ætas, 
Sceptra tuas flectes ad Mariana comas. 


(P. DEsLions, S. J.) 


II 
SALVE MATER. 


Salve, flumen misericordiæ, 
Flumen pacis et flumen gratis, 
Ros vallium, flos pudicitiæ, 
Mater Dei et mater venia. 


Salve, vera salus fidelium, 
Majestatis thronus et solium, 
Templum Christi, domus, triclinium, 
Via vitæ, pudoris lilium. À 


Salve, florum decor amabilis, 
Sponsa Christi, ancilla humilis, 
Tota pulchra et venerabilis, 

Cui nulla fuit consimilis. 


Prædicamus te venerabilem, 
Sanctam mente et corde simplicem, 
Mundam carne, mitem, placabilem, 
Deo gratam, Deo amabilem. 


Qui te gustant adhuc esuriunt, 
Tuum sanctum dulcorem sitiunt, 
Te amare ardenter cupiunt, 

Te laudare sed non sufficiunt. 


(S. BONAVENTURA.) 

IH 
MARIÆ PRÆDESTINATIO 


Ab æterno ordinata sum, et ex antiquis aniequam 
terra fieret. 

Hee verba mystice de Beata Virgine ab Ecclesia et a 
SS. Patribus intelliguntur. 

Ipsa enim ab æterno fuit ordinala, quia opus est 
magnificum, opus divinum, non unius hore, mensis, 
anni aut seculi, sed seculorum omnium. 

Ab æterno eam ordinavit Deus, ab initioque mundi in 
variis figuris, archetypis, exemplaribus per æva prænun- 
tiavit. Ita ejus virginitalem delineavit in angelis, carita- 
tem in seraphim, sapientiam in cherubim, integritatem 
in cælis, splendorem in stellis, in pratis gratiam, in ar- 
boribus fractum, in animantibus spirandi agendique 
virtutem. 

Adeo ut justorum omnium bene merita non nisi um- 
bratitia quædam et præludia exstiterint, in quihus 
Deus efformando prima tantæ fabricæ rudimenta delu- 
debat. — Quocirea a divo Bernardo apposite vocatur 
Maria negotium omnium sæculorum. 

(CORNELIUS A LAPIDE, Comm. in Proverbiis, vu, 23.) 


IV 


SANCTI PARENTES BEAT/E MARLE VIRGINIS 


Orta est Maria de stirpe Abrahæ et David, quibus a 
Deo fuerat promissum quod in ipsorum semine, id est 
in Christo, omnes tribus terre benedicerentur. 

Juxta Ecclesiæ scriptores, in civitate Nazareth est 
nata, patre nomine Joachim ex eadem urbe oriundo, 
matre vero nomine Anna, ex civitate Bethleem. Quorum 
vita, simplex et recta ante Dominum, omni labe carebat 
apud homines. Suam enim substantiam tripartito divi- 
dentes, partem unam Templo, aliam peregrinis et paupe- 
ribus erogabant, tertia tantum sibi usibusque familiæ 
reservata. 

Altamen ita Deo grati, cum annos circiter viginti in 
casto conjugio duxissent nec liberos haberent, votum 
voverunt, si Deus sobolem daret, se eam Domini servitio 
esse mancipaturos. Quas preces ex animo factas, Omni- 
potens benigne audivit, angelumque misit primum ad 
Joachim, deinde ad Annanf, qui nuntiaret filiam ipsis 
esse nascituram, cui similis sanctitate nec antea fuisset 
nec postea foret. Factum estitaque juxta Angeli verbum. 

Nata in civitate Nazareth, sanctissima Maria tres 
annos in domo paterna mansit. Eam deinde pii parentes 
Hierosolymam duxerunt et, in Templo, Dei servitio dedi- 
cavere ; ibique Virgo virginum in domo Domini plantata, 
atque per Spiritum sanctum saginata, frugiferæ instar 
olivze, omnium virtutum domicilium effecta est, ut eam 
decebat que Dei Redemptoris Genitrix futura erat (1). 

(S. FULBERTUS.) 


y 
MARIA IMMACULATA 


Decretum Pii Pape Noni declarans Immaeulatam B. Virginis 
Conceptionem esse de fide. 

Postquam nunquam intermisimus, in humilitate et jeju- 

nio, privatas Nostras et publicas Ecclesie preces Deo 

Patri per Filium ejus offerre, ut, Spiritus Sancti virtute, 


(1) Cette dernière phrase est de saint Jean Damascène. 

mentem Nostram dirigere et confirmare dignaretur, 
implorato universe cælestis Curiæ præsidio, et advocato 
cum gemitibus Paraclito Spiritu, eoque sie adspirante ; 
ad honorem sancte et individus Trinitatis, ad decus et 
ornamentum Virginis Deiparse, ad exaltationem Fidei 
catholicæ et christian religionis augmentum, auctori- 
tate Domini Nostri Jesu Christi, beatorum Apostolorum 
Petriet Pauli, ac Nostra, declaramus, pronuntiamus et 
definimus : 

« Doctrinam quæ tenet beatissimam Virginem Mariam 
in primo instanti sus conceptionis fuisse singulari 
Omnipotentis Dei gratia et privilegio, intuitu meritorum 
Christi Jesu Salvatoris generis humani, ab omni origi- 
nalis culpæ labe præservatam immunem, esse a Deo 
revelatam, atque idcirco ab omnibus fidelibus firmiter 
constanterque credendam. 

« Quapropter si qui secus atque a Nobis definitum est, 
quod Deus avertat, præsumpserint corde sentire, ii nove- 
rint ac porro sciant se proprio judicio condemnatos, 
naufragium circa fidem passos esse, et ab unitate Eccle- 
si: defecisse. » 

(Ex Bulla dogmatica Ine/fabilis Pii Papæ Noni.) 


VI 
MARIÆ IMMACULATÆ ENCOMIUM 


Quid dicam, aut quid proloquar de preclara et sancta 
Virgine ? Solo enim Deo excepto, cunctis superior exsti- 
tit. Natura formosior est ipsis Cherubim et Seraphim 
et omni Angelorum exercitu : cui prædicandæ cwlestis 
ac terrena lingua minime sufficit, immo vero nec ange- 
lorum. 

O Beata Virgo, columba pura et sponsa celestis ; o 
Maria, cælum, templum et thronus Divinitatis, que 
coruscantem in cælo et in terra solem habes Christum ! 
Nubes lucida, qu fulgur de celo lucidissimum ad illu- 
minandum mundum deduxisti ! 

Virgo lilium est immaculatum, qua rosam immarces- 
cibilem genuit Christum. O saneta Deipara, ovis imma- 
culata quæ Verbum ex te incarnatum, Ágnum Christum 
peperisti ! O Virgo Sancta, que angelorum exercitus iu 
stuporem deduxisti ! Stupendum enim miraculum in cæ- 
lis, mulier amicta sole, lucem gestans in ulnis : stupen- 
dum miraculum in celis, Dominus angelorum infans 
Virginis effectus. Angeli accusabant Evam, nunc vero 
Mariam gloria prosequuntur, que lapsam Evam erexit et 
Adamum e paradiso dejectum in celos misit. 

Gratia sanctæ Virginis est immensa. Hinc Gabriel 
imprimis salutat Virginem dicens: Ave gratia plena, 
que es splendidum cælum! — Ave gratia plena, virtuli- 
bus multis exornata Virgo ! — Ave gratia plena, que es 
urna aurea continens manna celeste! — Ave gratia 
plena, quæ sitientes fontis perennis dulcedine satias ! — 
Ave, sanctissima Mater immaculata, quz genuisti Chris- 
tum qui est ante te! — Ave purpura regia, que cali 
terreque regem induisti ! — Ave, liber incomprehensus, 
quie Verbum et Filium Patris mundo legendum exhi- 


buisti ! 
(S. Epwuanvs, De laudibus B. Mariæ Virg.) 


VII 
BEATAE MARIÆ VIRGINIS NATIVITAS 


Lætis terra sonet plausibus; huic Dei 

Mater. Virgo datur : munere quo nàva 

Se rerum facies protinus exserit, 
Mundo pax redit aurea. 

Hzc est illa domus, qua Deus advena 

In terris habitat, digna Deo domus ; 

Templum grande, sibi quod propria manu 
Summus condidit Artifex. 


Aureis arca vetus fulserit undique 

Scintillans radiis : haec vacuas decent 

Umbras : interior Numinis ipsius 
Arcam nobilitas decet. 


Non hic manna latet, legifer aut lapis (1), 

Non ramus sterilis : flos viget hic ferax 

Virtutum ; sacer hic panis, homo Deus ; 
Hic legis residet dator. 


Sit laus summa Patri, summaque Filio : 
Amborum sit idem Spiritui decus, 
Arcanis habilem qui thalamum modis 


Christo præparat hospiti. 
(COFFIN.) 


Vill 
NATIVITAS BEATA MARLE VIRGINIS 


Gaudeamus et exsultemus in nativitate Beatissime 
Dei genitricis Mariæ, quæ novum mundo nuntiavit gau- 
dium, et totius exstitit humane salutis exordium; et sicut 
„gaudere solemus in nativitate Christi, ita etiam nihilo- 
minus gaudeamus in nativitate Matris Christi. 

Hodie illa nata est per quam omnes renascimur, 
cujus speciem omnipotens concupivit et in qua Deus 
posuit thronum suum. 

Hodie nata est regina mundi, fenestra cæli, janua 
paradisi, tabernaculum Dei, stella maris, scala celestis 

(1) Legifér lapis, les tables de la loi, tables de pierre qui 
étaient placées dans l'Arche d'alliance, 

per quam supernus rex humiliatus ad ima descendit, et 
homo, qui prostratus jacebat, ad superna exaltatus ascen- 
dit. 

Hodie apparuit stella mundo, perquam sol justititiæ 
illuxit mundo. Illa videlicet de qua per prophetam dicitur: 
Orietur stella ex Jacob et exsurget homo de Israel. 

Hodie nata est splendidissima illa Virgo, ex qua pro- 
cessit speciosus forma prz filiis hominum. 

Hodie prodiit quæ templum fieri meruit divinitatis. 

Hodie impleta est prophetia illa quam eximius prophe- 
tarum Isaias, quasi præco factus ad adventum Regine 
mundi, magna voce clamabat, diceus : Egredietur virga 
de radice Jesse, et flos de radice ejus ascendet. 

Et bene hee incomparabilis Virgo virga dicitur, que 
per intentionem desiderii ad superna emicuit, et per boni 
operis sincerilatem distortæ nodosilatis vitium non 
incurrit, De qua virga Redemptor noster quasi flos 
ascendit, qui martyribus et confessoribus suis, totius 
orbis campos velut rosis et liliis decoravit. 


(S. PETRUs Damianus, Sermo XLVI, in Nativ. Beate Virginis.) 


IX 


BEATA: MARLE VIRGINIS NATIVITAS 


Dei Genitricis natalem, operæ pretium est honorare, 
per quam universum mortalium genus redintegratum est, 
et per quam primigenæ matris Evæ luctus in gaudium 
est commutatus. 

In ista die, virga de radice Jesse orta est, ex qua flos 
divine subsistens ascendit. 

In ista die, in terris et ex condicione terrena, celum 
Deus condidit qui olim ex aquis firmamentum compegerat, 
et in altum extulerat. Ac sane cælum istud illo longe 
divinius est. et stupendum magis; nam qui solem in 
illo condidit, ex hoc ipse sol Justitiæ oriturus est. 

Lætentur cæli et terra, commoveatur et ipsum mare ; 
in mare enim concha gignitur hodie, que cælitus 
procreabit margaritam Christum. 

Exsultet natura, ecce enim apparet agna ex qua Pastor 
vellus induet, ac veteris mortalitatis tunicas lacerabit. 


Choreas agat Virginitas, quoniam, ut loquitur Isaias, 
nata Virgo est quæ habebit in utero parietque filium 
cujus nomen Emmanuel, hoc est, nobiscum Deus. 

O quot miracula quam mirabiliter conjuncta in hac 
puellula ! ex sterilitate nascitur, virgo et mater est; in 
ips miscentur Deitas et humanitas, passio et impassi- 
bilitas, vita et mors, ut in omnibus quod erat deterius a 
potiori vinceretur. 

O sanctissimi parentes, Joachim et Anna ! mundo qui 
Dei matrem peperistis, filiam angelis superiorem et nunc 
angelorum Dominam. 

O speciosissima dulcissimaque puella ! O lilium 
convallium, ex generosissima et maxime regia stirpe 
Davidica progenitum ! Per te regnum sacerdotio est 
locupletatum : per te legis facta translatio est, patefac- 
tusque spiritus qui sub lege delitescebat. 

O rosa quæ ex spinis, Judæis seilicet, orta es, divino- 
que odore cuncta perfudisti ! 

O Filia Adami et Dei Mater! Beati progenitores ex 
quibus prodiisti ; beatz ulnæ que te gestaverunt, item 
labia quibus castis osculis frui concessum est. 

Hodie mundi salus est inchoata : Jubilate Deo omnis 
terra, cantate et exsultate etpsallite, Exaltate vocem ves- 


PROLOGUS 41 


tram, exaltate, nolite timere ; nobis enim, in sancta pro- 
batica, nata est Mater ex qua Agnus Dei qui tollit pec- 
cata mundi nasci voluit. 


Salite montes ! mons quippe Dei clarissimus partu 
editur, qui eollem omnem ac montem, angelorum scili- 
cet et hominum sublimitatem superat et transcendit ; 
ex quo, nulla manus opera, exscindi voluit lapis angularis 
Christus. 

(S. Joannes DAMASCENUS, Sermoin Nativ. B. Virginis, passim.) 


X 
MARIA IN TEMPLO PRÆSENTATA 


Anna Mariam, pretiosum illum Trinitatis thesaurum, 
tres annosnatam, in templum Domini letabunda deduxit, 
unaque cum Joachim hymnos gratiarum effundens, ¢œ- 
tuque virginum comitante faces gestantium, aditum qui 
ducit ad Sancta sanctorum occupavit. 

Ibi Zachariam, qui propheta erat et sacerdos, eorum- 
que consanguineus, venerabundi conjuges, lætantibus 
labiis atque oris exsultatione appellantes, clamabant : 
« Accipe, Zacharia, hostiam immaculatam : accipe, o 
sacerdos, floridam vitem que racemum efferet æternæ 
vitæ, illam intromitte in recessus intimos templi Domini; 
huic sedem in templo mauufacto prebe, quæ templum 
est animatum Verbi conditoris omnium. » 

Hæ fuerunt ab Anna et Joachim editæ prædicationes, 
be Deo reddite cum gratiarum actione laudationes, he 
apud prophetam dat: summa cum fiducia testificationes. 

Tum sacerdos, qui Sancta sanctorum tenebat, et Dei, 
ut ita dicam, particeps erat, intuens in Virginem, ejus- 
que modestiam, innocentiam, nobilitatem et decus quasi 

divinum admirans, spiritus afflatu exclamavit : « O Virgo 
immaeulata, tu benedicta inter mulieres, tu celebrata 
propter innocentiam, tu Adami maledicti expiatio, tu 
Eve debitisolutio. Te prædico gratia plenam ; te adduco 
pretiosum thesaurum in Templo; te extollo novum Testa- 
mentum in quo Messias Christus inscriptus, hinc litteræ 
legalium finem imponet, inde vocationis gratiæ initium 
faciet. » 

Propheta Mariam sanctissimis his laudibus postquam 
cumulavit, eam ad summos altaris gradus deductam Do- 
mini Dei servitio dicavit. Tum genitores Joachim et Anna, 
leto animo, e Templo recesserunt, Virginis intelligentiam, 
mansuetudinem animique magnitudinem admirantes. 

S. TanasiUs, Constant. episcopus. Sermo in Present. 
SS. Deiparz (passim). 


XI 


SANCTUS JOSEPH BEAT/E VIRGINIS MARIÆ SPONSUS 


Quis et qualis homo fuerit beatus Joseph, conjice ex 
appellatione qua meruit honorari, adeo ut pater Dei et 
dictus et creditus sit : conjice et ex proprio vocabulo, 
quod augmentum non dubitas interpretari. 

Simul et memento magni illius patriarche quondam 
in ZEgypto venditi, et scito ipsius istum non solum voca- 
bulum fuisse sortitum, sed et castimoniam adeptum, 
innocentiam assecutum et gratiam. — Si quidem ille 
Joseph fraterna ex invidia venditus et ductus in Ægyp- 
tum, Christi venditionem præfiguravit ; iste Joseph, 
Herodianam fugiens invidiam, Christum in Ægyptum 
portavit. — Ille domino suo fidem servans, strenue 
ealumniam et carcerem castus sustinuit ; iste Domini 
sui Matrem agnoscens Virginem, et ipse virgo fideliter . 

custodivit. — Illi data est intelligentia in mysteriis som- 
niorum ;isti.datum est conscium fieri atque participem 
cælestium sacramentorum. — Ille frumenla servavit 
non sibi sed omni populo ; iste panem vivum e cælo ser- 
vandum accepit tam sibi quam universo mundo. 

Non est dubium quin bonus et fidelis homo fuerit iste 
Joseph, cui mater desponsata est Salvatoris, fidelis, 
inquam, servus et prudens, quem constituit Dominus 
suæ Matris solacium, suæ carnis nutritium, solum deni- 
que in terris magni consilii coadjutorem fidissimum. 

Huc accedit quod dicitur fuisse de domo David. Vere 
enim de domo David, vere de regia stirpe descendit vir 
iste Joseph, nobilis genere, mente nobilior. Plane filius 
David, non tantum carne, sed fide, sed sanctitate, sed 
devotione ; quem tanquam alterum David, Dominus 
invenit secundum cor suum ; cui tuto committeret 
secretissimum atque sacratissimum sui cordis arcanum ; 
eui tanquam alteri David, incerta et occulta sapientiæ 
su: manifestavit, et dedit illi non ignarum esse mysterii 
quod nemo principum hujus sæculiagnovit ; cui denique 
datum est quod multi reges et prophete, cum vellent 
videre non viderunt, audire non audierunt, non solum 
videre et audire, sed etiam portare, deducere, amplecti, 
nutrire et custodire. 

(S. BERNARDUS, Homilia II super Missus est.) 


XII 
ANNUNTIATIO BEATAE MARIÆ VIRGINIS 


Terra que magno hactenus dolore spinas germinasli, 
jam nune age choreas et salta ; ecce enim immortalis 
agricola, qui te a spinis maledictionis expurget, nune 
appropinquat. 

Sed tu, o Virgo intemerata, tanquam vellus plane 
divinum, prepara te Numini excipiendo, quod in te velut 
imber descendet. 

Esto paratus, o divine munditiæ liber, quippe tibi 
Sancti Spiritus digito inscribetur sapientia divina sed 
incarnata, quz insipientiæ mes prævaricationem e medio 
tollat. 

O aureum candelabrum, ignem recipe divinitatis, ut 
per te luceat mundo, simulque nequitia nostr; tenebras 
dissipet. 

O magni Regis palatium, Virgo, aurium tuarum di- 
vina pande vestibula ; jamjam enim ad te ingredietur 
ipsa veritas Christus, ut habitet in medio tui. 

O vitis Maria, compara te, ut per angeli vocem fecun- 
data, botrum maturum neque corruptioni obnoxium 
procrees. 

O mons denique, salve, quem Daniel in spiritu præ- 
vidit, et ex quo lapis ille spiritalis abscinditur, qui ina- 
nia dæmonum sculptilia conteret. 

O rationalis arca, quam verus legislator, amore sin- 
gulari prosecutus, inhabitare nunc ut incola statuit, 
impleat te jucunditas mentis ; per te enim destructos 
innovabit. 

Tile qui a dextera Patris numquam digressus, substan- 
tiam omnent-transcendit, in te sibi diversorium delec- 
turus adventat ; ut a dextris suis te constituat, tanquain 
reginam dignitale sibi propinquam, et excellenti pul- 
chritudine præditam ; utque te velut dexteram suam 
omnibus lapsis ad surgendum extendat. 

Inter Angelos primarius Dei minister, vocem ad te 
letabundam emittit, ut ex te corporandum significet 
magni consilii angelum. 

O Verbum divinum, cælos inclina et nunc ad nos 
descende. Jam enim Virginis uterus praeparatus est tibi 
ut thronus, in quo tanquam Rex splendidus sedeas, 
opus dexteræ tuæ a ruina sustollens. 

(Ex Liturgia graeca.) 

SALUTATIONIS ANGELICÆ DIVISIO 


Post Dominicam orationem, præstantissima est illa que 
angelica salutatio nominatur. 

Angelica dicitur non quod ejus auctor angelus, sed 
quia pars ejus primaria non hominis ore sed angeli pri- 
mario fuit prolata, ut indicat Lucas evangelista, cap. I, 
v. 26 : 

« Missus est, ait, Angelus Gabriel a Deo in civitatem 
Galilee, cui nomen Nazareth, ad virginem desponsatam 
viro eui nomen erat Joseph, de domo David, et nomen 
virginis Maria. 

« Et ingressus Angelus ad eam dixit : Ave gratia plena 
Dominus tecum, benedicta tu in mulieribus. » 

Hujus orationis pars secunda verbis constat Elisabeth, 
in Beatæ Virginis visitatione ; quz verba sic refert idem 
evangelista : 

« Exsurgens Maria ih diebus illis, abiit in montana 
cum festinatione, in civitatem Juda. 

« Et intravit in domum Zachariæ et salutavit Elisa- 
beth. Et factum est, ut audivit salutationem Marie Eli- 
sabeth, exsultavit infans in utero ejus, et repleta est Spi- 
ritu sancto. 

« Et exclamavit et dixit : Benedicta tu inter mulieres 
et benedictus fructus ventris tui. » 

Pars tertia, nempe : Sancta Maria, Mater Dei, ora 
pro nobis peccatoribus, etc. addita putatur postquam 
in Ephesio concilio profligata est heresis Nestoriana, 
que nolebat Virginem Mariam dici @eoréxov, seu Dei 
Genitricem. 


Il 
ANGELICÆ SALUTATIONIS VIRTUS 


Cælum gaudet, stupet omnis terra, cum dico : Ave 
Maria. 

Satan fugit, infernus contremiscit, eum dico : Ave 
Maria. 

Mundus vilescit, caro marcescit, cum dico : Ave 
Maria. 

Abscedit tristitia, venit nova lætitia, cum dico : Ave 
Maria. 

Torpor evanescit, cor ex amore liquescit, cum dico : 
Ave Maria. 

Crescit devotio, oritur compunctio, spes proficit, 
augetur consolatio, cum dico : Ave Maria. 

Recreatur animus, et in bono confortatur æger affec- 
tus; cum dico : Ave Maria. 

Siquidem tanta est suavitas salutationis hujus bene- 
dicte, ut humanis non possit explicari verbis ; sed sem- 
per altior 1nanet et profundior quam ut creatura omnis 
indagare sufficiat. Quapropter ad te, Virgo sanctissima, 
iterum flecto genua et dico : Ave Maria, gratia plena. 

Suscipe, Domina clementissima, salutationem hanc 
devotissimam, et me in ea suscipe ; ut aliquid habeam 
quod tibi grate placeat, quod mihi fiduciam ad te præs- 


18 APUD MARIAM STUDIUM 


tet, quod majorem semper amorem accendat, atque in 
jugi devotione tui venerandi nominis conservet. 
(THomas A KEwpis, Soliloguium anima, cap. XXIII, v. 4.) 


SALUTATIONIS ANGELICE EXPLAMTIO 


IH 
AVE 


Ingressus Angelus ad Mariam dixit : Ave, gratia plena. 

À gaudio incipit Mariam alloqui ille gaudii nuntius. 
Noverat enim et plane sciebat nuntium illud suum uni- 
versis hominibus omnibusque creaturis gaudium parare, 
et quoslibet a quibusvis dolores expellere. Noverat ex 
divina hujus mysterii cognitione mundum lumine col- 
lustrari ; noverat erroris dejici caliginem ; noverat retundi 
mortis aculeum ; noverat vim corruptionis infringi ; nove- 
rat inferno victoriam auferri; noverat salutem perdito 
effulgere homini, qui horum malorum jugo jamdiu preme- 
batur, ex quo scilicet a paradisi deliciis expulsus fuerat. 

Propterea legationis exordium a gaudio ducit; prop- 
terea suis sermonibus gaudii voces præmittit ; propterea 
faustis hisce nuntiis gaudium antecedit, utpote quæ 
omnibus credentibus gaudio futura erant. 

Et sane par omnino erat ut divina gaudii denuntiatio, 
a sermonibus verbisque gaudium elicientibus sumeret 
initium, Propterea eninr et angelus gaudium ante omnia 
renuntiat, quia faustæ legationis suæ non ignorat exitum, 
ac probe novit, quod habebatur colloquium, in totius 
mundi gaudium esse cessurum. Et profecto quodnam 
gaudium, aut quænam experiri potest jucunditas, quam 
non longe excedat colloquium ad Virginem illam beatam 
ac gaudii parentem habituin ? 

(S. SoprgRoxtUs, episc., Homilia in Deiparæ Annuntiatione. 

IV 


MARIA 
Et erat nomen Virginis Maria. (Luc., cap. T, v. 27.) 


Loquamur'pauca super hoe nomine, quod interpreta- 
tum maris stella dicitur, et Matri Virgini valde conve- 
nienter aptatur. 

Ipsa enim illa est nobilis stella ex Jacob orta, cujus 
radius universum orbem illuminat; cujus splendor et 
præfulget in supernis, et infernos penetrat, terras etiam 
perlustrans, et calefaciens magis mentes quam corpora, 
fovet virtutes, excoquit vitia. Ipsa est, inquam, praeclara 
eximiaque stella super hoc magnum et spaliosum mare 
sublevata, micans meritis, illustrans exemplis. 

O quisquis te intelligis in hujus seculi profluvio, 
magis inter procellas et tempestates fluctuare quam per 
terram ambulare, ne avertas oculos a fulgore hujus side- 
ris, nisi vis procellis obrui. 

Si insurgant venti tentationum, si incurras scopulos 
tribulationum, respice stellam, voca Mariam. 

Si jactaris superbi: undis, si ambitionis, si detractio- 
nis, si æmulationis, respice stellam, voca Mariam. 

Si iracundia aut avaritia aut carnis illecebra navicu- 
lam concusserit mentis, respice ad Mariam. 

Si criminum immanitate, conscientiæ fceditate confu- 
sus, judicii horrore perterritus, barathro incipias absor- 
beri tristitiæ, desperationis abysso, cogita Mariam. 

In periculis, in angustiis, in rebus dubiis, Mariam 
cogita, Mariam invoea. Non recedat ab ore, non recedat a 
corde, et, ut impetres ejusorationis suffragium, ne deseras 
conversationis exemplum. Ipsam sequens non devias, 
ipsam rogans non desperas, ipsam cogitans non erras ; 


4** 

ipsa tenente non corruis, ipsa protegente non metuis, 
ipsa duce non fatigaris, ipsa propitia pervenis, e! sic in 
temetipso experiris quam merito dictum sit: Et nomen 
Virginis Maria. 

(S. BERNARDUS, Homilia II super Missus cst.) 


V 
MARIA 


Ave gratia plena! 


— Cuiloqueris, angele sancte ? quod est nomen ejus ? 
scriptumne in cælis, cognitum, designatum ? 

— Novi, inquis, novi eam ex nomine. Nomen Virgi- 
nis est Maria, nomen benedictum et exaltatum in omni- 
bus sæculis, venerandum et colendum gentibus et 
tribubus et populis. Ridet celum cum audit hoc nomen 
Maria ; exsultat anima, tranquillatur conscientia 'cum 
sonat vox Maria. 

— Sed quid est Maria ? — Maris stella. 

— Quid est Maria ? — Illuminatrix. 

— Quid est Maria ? — Domina. 


0 maris stella 1 non timet naufragium qui ad te potest 
habere confugium. 

O Illuminatrix! secure transibit per umbras mortis, 
quem tu illustraveris, quem tu przibis. 

O Domina! ego servus tuus, non semel sed iterum 
servus fuus, nec iterum tantum, sed, a progenie in pro- 
genies, ego servus ancillæ Domini, ego mancipium ejus, 
ego scabellum pedum ejus. 

Si tempestas ingruerit, o Maria, maris stella eris ; 

Si uox tenebras induxerit, illuminatrix ; 

Si me in servitutem malignorum spirituum aliquis per 
negligentiam meam proclamaverit, tu vera et sempi- 
terna Domina, vindica me ut tuum, excusa me ut tuum, 


libera me ut tuum. 
(PETRUS CELLENSIS, in Annunt. Domini Sermo III, passim.) 


VI 


GRATIA PLENA 


Gratia Dei, juxta divum Thomam, ad duo datur, sci- 
licet, ad bonum operandum et ad malum vitandum, et 
in his duobus perfectissimam habuit gratiam Beata 
Virgo. 

Ipsa enim omne peccatum magis vitavit quam aliquis 
sanctorum, post Christum. Nam peccatum, aut origi- 
nale est, et illius fuit Maria semper immunis juxta fidem, 
aut mortale et veniale, et ab illis fuit libera, ut docet 
Scriptura : Tota pulchra es, amica mea, et macula non 
est in te. 

Ipsa etiam virtutum omnium opera exercuit. Alii 
quidem sancti specialia quædam perfecerunt, cum alius 
fuerit humilis, alius castus, alius misericors ; ideoque 
ipsi in exemplum specialium virtutum dantur ; sed 
Beata Virgo in exemplum omnium. Ceteris per partes, 
ait Hieronymus, Mariæ autem tota se infundit plenitudo 
gratiæ. 

Addit divus Thomas tantam fuisse hanc plenitudinem 
gratiæ in beata Virgine, ut ex ea refuderit in virgineam 

earnem ipsius et in omnes homines. « Multum, inquit, 
in quolibet sancto, gratiam habere satis magnam ut 
sufficiat ad plurimorum salutem ; habere autem tantum 
de illa ut sufficiat ad salutem omnium, hoc solummodo 
in Christo et 3n beata Maria (1). In omni periculo, sa- 
lutem ab ipsa obtinere potes, in omni opere virtutis 
adjutorium habere ; dicit enim ipsa: nme omnis 
spes vitæ et virtutis. — Unde merito exclamat divus 
Germanus : 

« Nullus est qui salvus fiat nisi per te, o sanctissima ; 

« Nullus qui liberetur a imalis nisi per te, o puris- 
sima , 

« Nullus est cui donum concedatur nisi per te, 0 cas 
tissima; 

« Nemo est cujus misereatur divina gratia nisi per 
te, o Virgo nobilissima. » 


VII 
DOMINUS TECUM 


Non dicit : Dominus in te, sed Dominus tecum. — 
Deus enim qui ubique æqualiter totus est per suam 
substantiam, aliter tamen in rationabilibus creaturis 
quam in ceteris, et ex prioribus, aliter in bonis quam 
in malis est per efficaciam. | 

Ita sane est in irrationabilibus creaturis, ut non 
capiatur ab ipsis : a rationabilibus autem capi potest qui- 
dem per cognitionem, sed a bonis tantum capitur etiam 
per amorem. | 

In solis namque bouis ita est ut etiam sit cum ipsis 
propter concordiam voluntatis. Dum enim snas volunta- 
tes ifa justitiæ subjiciunt ut Deum non dedeceat velle 


(1) En Jésus-Christ comme source, en Marie comme ré- 
servoir. 

quod ipsi volunt, per hoc quod ab ejus voluntate non 
dissentiunt, Deum sibi specialiter jungunt. 

Sed cum ita sit cum omnibus sanctis, specialiter, 
tamen cum Maria, cum qua utique tanta ei consensio, 
fuit ut illius non solum voluntatem, sed etiam carnem 
sibi conjungeret, ac, de sua Virginisque substantia, 
unum Christum efficeret, vel potius unus Christus fieret, 
qui, etsi non totus de Deo nec totus de Virgine, totus 
tamen Dei et totus Virginis esset, nec duo filii, sed unus 
utriusque filius. 

Ait itaque Angelus : Ave gratia plena, Dominus te- 
cum. Non tantum Dominus Filius tecum, quem carne 
induis, sed et Dominus Spiritus sanctus de quo conci- 
pis, et Dominus Pater qui genuit quem concipis. 

(S. BERNARDUS, Homilia II] super Missus est.) 


Vill 
BENEDICTA TU IN MULIERIBUS 


Vere benedicta tu” in mulieribus, Maria, quoniam 
Evæ maledictionem in benedictionem commutasti ; quo- 
niam Adam qui prius jacebat exsecratione pereulsus, ut 
per te benediceretur effecisti. 

Vere benedicta tu in-mulieribns, quoniam benedictio 
Patris per te affulsit hominibus, eosque a vetere male- 
dicto liberavit. 

Vere benedicta tu in mulieribus, quia per te progeni- 
tores tui salutem inveniunt; tu siquidem salvatorem 
genitura es qui divinam ipsis salutem comparabit. 

Vere benedicta tu in mulieribus, quoniam divinitus 
eum protulisti fructum qui benedictionem orbi terra- 
rum elargitur, ipsumque a maledictione spinas germi. 
nante liberabit. 

Vere benedicta tu in mulieribus, quia mulier naturali 
condicione, Dei tamen Genitrix reipsa fies. Etenim si 
qui ex te nasciturus est secundum veritatem Deus est 
incarnatus, ipsa jure meritoque diceris Deipara, quippe 
qua Deum verissime paris. 

Alii quidem, iique plures ante te, eximia sanctitate 
floruerunt ; sed nemini quemadmodum tibi plena gratia 
impertita est. Nemo enim sieut tu ad tantam magnifi- 
cenliam est evectus; nemo sieut tu, purificante gratia 
præoccupatus est; nemo sicut tu cælesti lumine refulsit; 
nemo sicui tu præ omni celsitudine exaltatus est. Et 
merito quidem, nemo enim sicut iu ad Deum tam prope 
accessit ; nemo sicut tu Dei donis est ditatus; nemo 
sicut tu Dei gratia fuit particeps. Omnia vincis quæ- 
cumque inter homines emicant: omnia superas munera 
qua Dei largitate effusa in quoslibet dimanaverunt. 

Propterea tibi clamavi atque iterum vehementer cla- 
mabo : Ave gratia plena, benedicta tu in mulieribus. 


(S. SopeuaoNius episc., Homilia in Deiparæ Annunttatione.) 


IX 


BENEDICTUS FRUCTUS VENTRIS TUI 


Benedictus fructus veniris tui, Maria; benedictus in 
odore, benedictus in sapore, benedictus in specie. 

Hujus odoriferi fructus fragrantiam sentiebat qui dice- 
bat patríarcha : « Odor filii mei sicut odor agri pleni cut 
benedixit Dominus. » Statim atque ortus fuit fructus ille 
benedictus, ita longe lateque odorem fudit, ut totum 
impleret mundum; nam, a remotissimis orbis partibus, 
orientales reges ad se propius odorandum et adoranduur 
periraxit. 

Et sicut. fructus, cum tangitur ae manibus premitur, 
magis redolet, ita fructus Marie, cum jam labo- 
ribus omnino maturus, Judæorum mauibus attractatus et 
pressus fuit, clavibus affixus et lanceæ punctione conci- 
sus, majorem efflavit odorem per universum orbem, 
omnia suavitatis fragrantia ad se pertrahens, et in sui 
amorem rapiens (1). 


De sapore ejus quidam qui gustaverat taliter eructa- 
bat dicens : « Gustate et videte quoniam suavis est 
Dominus. » Et alibi : « Quam magna multitudo dulce- 
dinis tuæ, Domine, quam abscondisti timentibus te. » 

Et ipse fructus invitans nos ad se: « Qui edit me, 
ait, adhuc esuriet, et qui bibit me adhuc sitiet. » Hoc 
utique dicens saporis propter dulcedinem, qui semel 
gustatus magis appetitum excitat. O bonuin fructum !, qui 
animarum esurientium et sitientium justitiam et esca et 
potus est. 


Audistis de odore, audistis de sapore, audite nunc de 
specie. 

Si enim fructus ille mortis, non solum suavis fuit ad 
vescendum,sed etiam,teste Scriptura, delectabilisaspectu, 
quanto magis hujus vitalis fructus vivificum decorem 
debemus inquirere, in quem desiderant angeli prospi- 
cere. Cujus pulchritudinem in spiritu videbat et in cor- 
pore videre cupiebat qui dicebat propheta : « Ex Sion 
species decoris ejus. » — Et ne mediocrem nobis videa- 
tur commendare decorem, recolamus quod in alio psalmo 
legitur : « Speciosus forma pre filiis hominum, diffusa 
est gratia in labiis tuis, propterea benedixit te Deus in 
teternum. » 

(S. Bernannus, Homilia III super Missus est.) 


(1) Ce passage est tiré de MARCHANTIUS, Hortus pastorum, 
t. Ill, p. 235, Salutationis angelicæ explanatio. 

X 
FRUCTUS EVÆ ET FRUCTUS MARLE 


Eva fructum quæsivit et in illo quæ desideraverat non 
invenit; Maria in suo fructu omnia invenit que deside- 
raverat Eva. 


Eva enim in fructu tria desideravit : 


Id primum quod falso promiserat diabolus, quod 
essent sicut Dii, scientes bonum et malum : Eritis, inquit 
ille mendax, eritis sieut Dii. Sed mentitus est, quia 
mendax et mendacii pater, et Eva, propter fructus esum 
non est facta similis Deo, imo vero dissimilis, quoniam 
peccando recessit a Deo salutari suo. — Hoc autem 
invenit beata Virgo in fructu ventris sui et omnes Chris- 
tiani cum ea, quoniam per Christum conjungimur et 
assimilamur Deo, ut ait Joannes : « Cum apparuerit, 
similes ei erimus. » 


Eva in fructu delectationem desideravit, utpote bono 
ad vescendum, sed non nisi ignominiam invenit et dolo- 
rem. — In Virginis fructu suavitatem invenimus et salu- 
tem, ut ipse fructus testatur dicens : « Qui manducat 
meam carnem, habet vitam æternam. » 


Tandem fructus Evæ pulcher erat aspectu, sed pul- 
chrior fructus Mariæ, in quem desiderant angeli prospi- 
cere, et qui est speciosus forma pre filiis hominum. 


Eva ergo in suo fructu invenire non potuit quod nec 
peccatores in peccatis. [deo quæ desideramus quæramus 
in Virginis fructu, nam benedictus est a Patre, benedic- 
tus ab Angelis, benedictus a cunctis hominibus. 

(S. Tuomas, Opusc. VII, Expositio salulafionis angelicæ.) 

XI 


DE NOMINE JESU 


Non otiose Spiritus sanctus nomen Jesu oleo compa- 
rat : oleum enim lucet, pascit et ungit; fovet ignem, 
nutrit carnem, lenit dolorem; lux, cibus, medicina. 
Vide idem nunc et de Jesu nomine. Lucet prædicatum, 
pascit recogitatum, invocatum lenit et ungit. 

Percurramus singula. 

Unde putas in toto orbe tanta et tam subita fidei lux, 
nisi de predicato nomine Jesu? Nonne in hujus nomi- 
nis luce Deus nos vocavit in admirabile lumen suum? 
quibus illuminatis et in lumine isto videntibus lumen 
dicat merito Paulus : « Fuistis aliquando tenebre, nunc 
autem lux in Domino. » Hoc denique nomen coram regi- 
bus et gentibus et filiis Israel portare jussus est idem 
apostolus, et portabat nomen tanquam lumen, et illu- 
minabat patriam el clamabat ubique : « Nox praecessit, 
dies autem appropinquavit; abjiciamus ergo opera 
tenebrarum et induamur arma lucis; sicut in die 
honeste ambulemus. »4-Et monstrabat omnibus lucer- 
nam super candelabrum, annuntians in omni loco Je- 
sum et hunc crucifixum. — Quomodo lux ista resplen- 
duit ac perstrinxit cunctorum oculos intuentium, quando 
de Petri ore tanquam fulgur egrediens, claudi unius 
corporales plantas solidavit et bases, multosque spiri- 
tualiter cæcos illuminavit! Numquid non ignem sparsit, 
cum ait : « In nomine Jesu Christi Nazareni, surge et 
ambula ! » 

Nec tantum lux est nomen Jesu, sed et cibus. 


28 APUD MARIAM STUDIUM 


Annon toties confortaris, quoties recordaris? Quid 
æque mentem cogilantis impingual ? Quid ita exercitatos 
reparat sensus, virtutes roborat, vegetat mores bonos 
atque honestos, castas fovet affectiones? Aridus omnis 
anime cibus qui non oleo isto infunditur, insipidus qui 
non hoe sale conditur. Si scribas, non sapit mihi, nisi 
ibi legero Jesum. Si disputes aut conferas, non sapit 
mihi, nisi sonuerit ibi Jesus. Jesus mel in ore, in aure 
melos, in corde jubilus. 

Sed est et medicina. 

Tristatur aliquis nostrum? —  Veniat in cor ejus 
Jesus et inde saliat in os. Et ecce ad exortum hujus 
nominis lumen, nebulum omne diffugit, redit serenum, 
— Labitur quis in crimen? currit insuper ad mortis 
laqueum desperando? Nonne si invocet nomen vitæ, 
confestim ad vitam respirabit ? 


(S. BERNARDUS, Sermo XV super Canticis.) 


XII 
SANCTI NOMINIS JESU SUAVITAS 


Jesu dulcis memoria, 
Dans vera cordis gaudia : 
Sed, super mel et omnia, 
Ejus dulcis præsentia. 


Nil canitur suavius, 
Nil auditur jucindius, 
Nil cogitatur dulcius, 
Quam Jesus Dei Filius. 


Jesu, spes pænitentibus, 
Quam pius es petentibus ! 

Quain bonus te quærentibus ! 
Sed quid invenientibus ? 


Nec lingua valet dicere, 
Nec littera exprimere; 

Expertus potest credere 
Quid sit Jesum diligere. 


Jesu, decus angelicum, 
In aure dulce canticum, 
In ore mel mirificum, 

In corde nectar cælicum. 


Qui te gustant esuriunt, 
Qui bibunt adhuc sitiunt, 
Desiderare nesciuni 

Nisi Jesum quem diligunt. 


O Jesu mi dulcissime, 
Spes suspirantis anime ! 
Te quærunt piæ lacrime, 
Te clamor mentis intima. 


Jesu, flos Matris Virginis, 
Amor nostre dulcedinis, 
Tibi laus, honor Nominis, 
Regnum beatitudinis. Amen. 


XIII 


MATER DEI 


Hujus dignitatis cxcellentia. 


Mira res, in quam sublimi contemplor Mariam loca- 


lam! 

Nihil est æquale Marie; nihil, nisi Deus, majus 
Maria. 

Deus Filium suum, quem, de corde suo æqualem 
sibi genitum, tanquam seipsum diligebat, ipsum dedit 
Mariæ: 

Et ex Maria fecit sibi Filium, non alium sed eundem, 
ut naturaliter esset unus idemque communis Filius Dei 
et Mariæ. 

Omnis natura a Deo est creata, et Deus ex Maria est 
natus. 

Deus omnia creavit et Maria Deum genuit. 

Deus qui omnia fecit, ipse se ex Maria fecit, et sic 
omnia quæ fecerat refecit. 

Qui potuit omnia de nihilo facere, noluit ea diruta 
sine Maria reficere. 

Deus igitur pater est rerum creatarum et Maria rerum 
recreatarum. 

Deus pater est constitutionis omnium, et Maria resti- 
tutionis omnium. 

Deus enim genuit illum per quem omnia sunt facta 
et Maria peperit illum per quem omnia sunt salvata. 

Deus genuit illum sine quo penitus nihil est, et Maria 
peperit illum sine quo omnino nihil bene est. 

(S. ANsELMUS, Oratio LII.) 


XIV 


CUR EVANGELISTÆ TAM SUMMATIM DE MARIA. 
DIXERUNT. 


Cogitanti mihi quid cause sit, cur evangeliste, cum 
de Joanne Baptista et de apostolis tam diffuse tractarunt, 
de Virgine Maria que vila et dignitate omnes antecedit 
ita summatim dicant, nihil aliud occurrit, nisi ita Spiri- 

tui sancto placuisse et ejus providentia evangelistas 
siluisse, propterea quod Virginis gloria, sicut in psalmis 
legitur, omnis ab intus erat, sufficereque ad ejus plenam 
historiam, de illa natum esse Jesum. 


Quid amplius quæris ? Quid ultra requiris in Virgine? 
Sufficiat tibi eam esse Matrem Dei.Talem matrem litteris 
Spiritus non describit, sed omnino tibi depingendam 
reliquit, ut intelligas nihil illi gratiæ aut perfectionis 
aut glori; defuisse, quam animus in ereatura concipere 
possit, imo reipsa intellectum omnem superasse. 


Ubi ergo totum erat, pars scribenda non fuit, ne puta- 
res, quod scriptum non fuerat, eidem forsitan defuisse. 
Si ancillas suas el ministras domus sue dominus ita 
mirifice decoravit, donisque et gratiis auxit, qualem, 
putas, eondidit Matrem suam, sponsam suam quam sibi 
ex omnibus elegit et pre omnibus adamavit? Cunctis 
eam Altissimus præposuit, non solum virgineis sed etiam 
angelicis choris, quia Mater ejus est et Matrem Dei decet 
omnis celsitudo. 


"Quidquid igitur de Virgine scire aut intelligere cupis, 
totum in hoc clauditur breviloquio : de qua matus est 
Jesus. Hæc longa et plenissima ejus historia est. 


(S. Tnoxas epise., Homilia de Nativitate Virginis, passim.) 

XV 
MATER DEI 


Nestorius, patriarche de Constantinople, avait publiquement 
soutenu que la Vierge Marie ne devait pas être appelée Mère 
de Dieu. Plus de deux cents évéques réunis en concile, à 
Ephése, dans la ville même où Marie avail passé les dernières 
années de sa vie, en compagnie de saint Jean, proclamèrent 
hautement la foi de l'Eglise et vengérent l'honneur de la Reine 
du ciel, en prononçant anathème contre l'hérésiarque, et 
contre quiconque oserait soutenir que Marie ne devait pas 
être appelée Mère de Dieu, en latin Deipara, — cn grec 
@cordxos. 

Saint Cyrille d'Alexandrie prononça devant le concile l'éloge 
de la Vierge, et, de concert avec les évéques, rédigca la 
prière que l'Eglise, en témoignage de sa foi, adresse tous les 
jours à Marie, à la suite de la salutation de l'ange : Sancte 
Maria, Maler Dei, ora pro nobis peccatoribus, etc. 

Nous donnons ici, traduits du grec, quelques extraits de 
cette belle homélie : 


Salve, Ephesinorum urbs, novo maris prospectu or- 
natior, propterea quod loco terrenorum portuum, por- 
tus caelestes et angelici ad te venerunt (1)! 

Salve, Asianæ prefecture decus, quie undique sanc- 
Lorum témplis, ceu pretiosis margaritis circumdata, nunc 
quoque multorum sanctorum Patrum et Patriareharum 
trita vestigiis consecraris. 

Salve, o ter beate Joannes apostole et evangelista, 
virginitatis decus, pudicitiæ magister, diabolicæ traudis 
exterminator, Dianætempli eversor, Ephesinæ urbis por- 
tus et propugnaculum, pauperum nutritor, aíflictorum 
perfugium, vicinorum ac peregrinorum quies ac refu- 
gium. Salve, temperantiæ vas purissimum! Tibi enim 
Dominus noster Jesus Christus, cum in cruce efferretur, 
Deiparam illam semperque Virginem ut virgini tradidit. 

Salve, tu quoque Maria Deipara, Virgo Mater, Luci- 
fera, vas incorruptum. Salve, Virgo Maria, Mater et 


(1)I. e. Concilii Patres. 

Serva : Virgo quidem propter eum qui natus est ex te vir- 
gine, Mater propter eum quem in tuis gestasti ulnis lacte- 
que nutristi, Serva vero propter eum qui servi formam 
cópit. 

Salve, Maria, templum in quo Deus suscipitur, imo 
templum sanctum, quemadmodum clamat propheta 
David dicens : « Sanctum est templum tnum, mirabile 
in æquitate. » — Salve, Maria, res preliosissima totius 
orbis; salve, Maria, columba incorrupta ; salve, Maria, 
lampas inextinguibilis, ex te enim natus est sol justitiæ. 
— Salve, Maria, locus ejus qui loco non capitur; salve, 
qua spicam sine semine et aratro divinitus germinasti 
immarcescibilem. 

Salve, Maria Deipara, propter quam prophet: cla- 
mant, ob quam pastores laudes canunt Deo, cum angelis 
hymnum illum dicentes : « Gloria in altissimis Deo, 
et in terra pax hominibus bonæ voluntatis. » 

Salve, Maria Deipara, per quam ineffabilis gratia 
prodiit, de qua apostolus dicebat : « Apparuit gratia Dei 
Salvatoris omnibus hominibus. » 

Salve, Maria Deipara, per quam prodiit lux vera, Do- 
minus hoster Jesus Christus, qui dixit in Evangeliis : 
« Ego sum lux mundi. » 

Salve, Maria Deipara, per quam prodiit mortis victor 
et inferni exterminator. 

Salve, Maria Deipara, per quam floruit et affulsit re- 
surrectionis decus. 

Salve, Maria Deipara, per quam salvatur omnis fide- 
lis spiritus. 

Salve, Maria Deipara, per te enim maris fluctus pla- 
cati ac sedati, conservos nostros et comministros cum 
gaudio et suavitate portarunt. 


(S. Crrittus, Homilia XI. Encomium in sanctam Mariam 
Deiparam.) 

XVI 


ORA PRO NOBIS PECCATORIBUS 


Memini, Virgo Maria, et meminisse delectabile, qua- 
liter ad commendandum unicum patrocinium tuum, cui- 
dam servo tuo agenti in extremis revelaris mirabile 
nomen tuum. Apparens enim ei, cum esset in angustiis 
et requirens utrum te agnosceret, cum ille : « Minime, 
Domina, » responderet, tu ei, pro benignitate tua, quam 
blande, quam familiariter dixisti : « Ego sum Misericor- 
di» mater. » 


Apud quem ergo miseri, apud quem desolati rectius 
ingemiscimus, mala deplorantes miserie nostre, quam 
apud te veram et indubitatam Matrem Misericordiæ. 


Agnosce, Benedicta, filios tuos quos unice dilectus 
Unigenitus tuus non erubuit fratres suos nominare. Et 
si, pro illo innocente Filio tuo crucifixo, pertransiit gla- 
dius animam tuam, quomodo, super mortuis in peccato 
pupillis tuis, te poteris continere? Quomodo maternis 
fletibus et lacrimis temperare ? 


Abstrahimur, diripimur, eaptivamur, non est qui eruat, 
qui redimat, qui consurgat diluculo et spondeat pro 
nobis. Surge pia, surge propitia, intra sacrarium exau- 
ditionis, et expande manus immaculatas, illud ante 
aureum altare humanæ reconciliationis. Erit per te impe- 
trabile quod per te ingerimus; erit per te excusabile 
quod timemus. Non diu poterit ie sustinere pro nobis 
supplicantem, quem tu sepissime consolata es, dulcis 
Mater, infantem vagientem. 

Sancta Maria, in nomine dilecti filii tui, dona mihi 
misero jugem et perennem memoriam suavissimi nomi- 
nis tui. Adsit mihi in periculis, adsit in angustiis. Hoc 
si obtinere merear, certe nunquam funditus interire 
verebor. Aderit enim semper gratia tua, aderit miseratio 
et protectio tua. Et si in infernum demersus fuero, eo 
me requires et inde extrahes, et reddes filio tno, qui 


me redemit et suo sanguine lavit. 
(S. ANSELMUS, Oratio XLIX, passim.) 


XVII 


ORA PRO NOBIS NUNC ET IN HORA MORTIS 
NOSTRÆ 


Gloriosæ Virgini merito dicimus : « Ora pro nobis 
nunc », dum scilicet misericordie tempus agitur, dum 
agitur illa pars regni cujus Matri potestas a Filio data est. 
Dimidiam enim regni partem censetur dedisse, dum sibi 
justitiam servans Marie dedit misericordiam, de qua 
pro bona voluntate et pietate sua disponat, durante præ- 
senti vita. 

Dicimus quoque Mariæ : « Ora pro nobis nunc », quia 
terrestris hee vita nihil est aliud nisi quoddam nunc, 
sive breve momentum a quo pendet æternitas, et quia, 
non singulis diebus tantum, sed et singulis momentis, 
ejus misericordia et protectione egemus, ne in abyssum 
æternæ miserie devolvamur. 

Concluditur angelica salutatio his verbis : « Ora pro 
nobis..... in hora mortis nostræ », et recte. — Licet 
enim nobis Marie auxilium singulis diebus sit necessa- 
rium, maxime tamen in hora mortis. 

Hostis noster fortis est et multiplex, callidus et frau- 
dulentus, auhelans continuo nostram perniciem, sitiens- 
que animarum sanguinem : leterrimum vero nobis 
incumbit bellum in anim: egressu ex hoc mortali cor- 
pore. Neque unicus d:emon impugnat, sed et infernales 
incurrunt legiones, ita ut recte possit anima dicere : 
« Circumdederunt me sicut apes. » 

Quid ergo remedii, in tam acri proelio, animæ timidæ 
et anxiæ ? Tunc corpus, opes, amicos, honores deserere 
cogitur, nescia quam ineat viam et ad quem sit perven- 
tura terminum, utrum in cielo recipienda, an in inferni 
tenebras dejicienda. Quonam igitur se vertet? ubinam 
vires, arma, ducem reperire poterit? 

Ad illam recurrat qua est ut castrorum acies ordi- 
nata, el in eujus nomine terretur infernus. Illa enim 
cunctis tunc presto est qui devoto sibi obsequio fuere 
devincli, tenebras dispellens, hostes conterens, anxios 
reficiens animos, tandemque tuto ad regiam Filii sui 
anlam deducens. 

Longum hic foret enarrare quam multis affuerit in 
illo agone, quam multos erexerit et victoriæ effecerit 
participes. 

(MARCHANTIUS, Hortus pastorum, t. III, p. 244 : Salufatio- 
nis angelicæ erplanatio.) 


XVIII 
AD MARIAM 
Ut assensum præbeat nuntio celesti. 


Audisti, Virgo, factum, audisti modum, utrumque 
mirum, utrumque jucundum. Et quoniam auditui tuo 

datum est gaudium et letitia, audiamus et nos a te quod 
desideramus responsum lætitiæ. 

Audisü, inquam, factum et credidisti : crede et de 
modo quem audisli. Audisti quod concipies et paries 
filium, audisti quod non per hominem, sed per Spiritum 
Sanctum. Exspectat angelus responsum; tempus est enim 
ut revertatur ad Deum qui misit illum. Exspectamus et 
nos, Domina, verbum miserationis, quos miserabiliter 
premit damnationis sententia. 

Ecce tibi redemptionis nostre pretium offertur : si 
assentis, statim liberabimur. In sempiterno Dei verbo 
facti sumus omnes, et ecce morimur : in brevi tuo res- 
ponso sumus reficiendi et ad vitam revocandi. Hoe sup- 
plicat a te, pia Virgo, flebilis Adam eum sobole exul de 
paradiso. Hoc Abraham, hoc David, hoc ceteri flagitant 
sancti patres, palres scilicet tui, qui et ipsi in regione 
umbræ mortis habitant. Hoc orbis terree universus tuis 
genibus provolutus exspectat; nec immerito, siquidem ex 
ore tuo pendet miserorum consolatio, captivorum redemp- 
tio, damnatorum liberatio, salus denique filiorum Adam, 
totiusque generis tui. 

Da, Virgo, responsum festinanter; verbum emitte quod 
terra, quod inferi, quod exspectant el superi. Ipse 
quoque rex et Dominus quantum anime tu: decorem 
concupivit, tantum hodie desiderat assensum, in quo 
nimirum mundum salvare proposuit. 

(S. BEnNAnDUS, Homilia IV super Missus est.) 


XIX 
ECCE ANCILLA DOMINI 


Solet semper esse divine gratie familiaris virtus 
humilitas. Deus enim superbis resistit, humilibus autem 

dat gratiam. Humiliter ergo respondet Maria, ut sedes 
grati» præparetur : « Ecce, inquit, ancilla Domini. » 

Qua est hæc tam sublimis humilitas, quæ cedere non 
noscit honoribus, insolescere gloria nescit? Mater Dei 
eligitur et ancillam se nominat. Non mediocris revera 
humilitatis insigne nec, oblata tanta gloria, hanc virtu- 
tem oblivisei. Magnum non est humilem esse in abjec- 
lione; magna vero prorsus et rara virtus humilitas 
honorata ! 

«Unde tibi humilitas et humilitas tanta, o Beata? Digna 
plane quam respiceret Dominus, eujus decorem concu- 
pisceret rex, cujus odore suavissimo ab æterni Patris 
sinu attraheretur (1). » 

Si me miserum homuncionem, meis decepta simula- 
tionibus, ad aliquem vel mediocrem honorem provexit 
Ecclesia (Deo nimirum hoe, vel propter mea, vel prop- 
ter subditorum peccata permittente), nonne stalim obli- 
tus qui fuerim, talem me puto qualis ab hominibus, qui 
cor non vident, putatus sum ? Credo famæ, conscientiam 
non attendo, et reputans non honorem virtutibus, sed 
virtutes honori, eo sanctiorem quo superiorem me 
æstimo. 

Audiamus quotquot superbi sumus, quid illa respon- 
derit quæ Dei mater eligebatur, sed humilitatem non 
obliviscebatur : « Ecce, ait, ecce ancilla Dei, fiat inihi 
secundum verbum tuum. » 

(S. BERNARDUS, Homilia IV, super Missus est.) 


(1) Ex Serm. IV de Assumpt. B. Virginis. 

BETHLEEM 


I 
AMORIS POTENTIA 


Discite quid sit Amor. Res est antiquior ipso 
Tempore : dumque fuit Numen et ille fuit. 
Parque Deo quanquam nihil est, tamen imperat illi, 

Et sibi ceu victum cedere sæpe jubet. 


Ante mare et terras cælique volubilis axes, 
Cum species rerum nulla nec orbis erat, 
Illi dixit Amor : « Terras et sidera conde. » 
Nec mora, lucebant sidera, stabat humus ; 
Lucidus ex illo, certa vice, volvitur ether, 
Dum, medio constans aere, terra manet. 


Viderat oppressos scelerati fraude tyranni, 
Vincula mortales non patienda pati, 
Præcipitesque rapi turmatim in Tartara prædas, 
Nec miseris ullum stragibus esse modum. 
Non tulit hoc miserans Amor, et cum Numine questus: 
« Tpse tuum vindex assere, dixit, opus. » 
Jusserat : obsequitur Deus et sua sidera linquens, 
Exul protinus hinc in loca nostra venit. 
Tantaque majestas morituri corporis artus 
Induit, et nasci paupere matre tulit. 
Nec pudor adstantes inter vagisse juvencos, 
Nec pudor in feno decubuisse fuit. 
Ultima ferali quis nescit in arbore passum, 
Quis morti nescit decubuisse Deum ? 

Omnia jussit Amor : cælo dat jura, nee ipso 
Omnia cui parent regna minora tenet. 
(Sipronius Hosscuivs, S. J.) 


II 


EMITTE AGNUM, DOMINE, DOMINATOREM TERRÆ ! 


Emitte agnum, non leonem : agnum scilicet qui nec 
iraseatur, nec insidietur ; qui carnem det ad manducan- 
dum, ne deficiamus in via; qui lanam præbeat sicut 
nivem ad calefaciendum quod est frigidum, ad operien- 
dum quod est nudum. 

Hune agnum emitte, Domine, qui secum ferat sapien- 
tiam, quia in sua divina prudentia superbum percutiet 
diabolum. Eum emitte fortiter, quia fortis Dominus et 
potens in prælio; emitte suaviter, ut descendat sicut 
pluvia in vellus; emitte ut victimam, vendendus enim 
est atque immolandus pro nostra redemptione. 

Agnum emitte qui peccatores statim non occidat, non 
enim justos sed peccatores vocare venit ad penitentiam ; 
agnum einitte qui dignus sit accipere virtutem et divi- 
nitatem, dignus solvere septem signacula libri signati, 
id est, Incarnationis mysteria dominica. 

Veni, Domine Jesu, sed in pannis, non in armis; 

Veni, sed humilis, non excelsus ; 

Veni, sed in præsepio, non in altissimo calo ; 

Veni, sed in gremio Matris, non in sceptro majestatis ; 

Veni, sed super asinam, non super cherubim ; 

Veni, sed ad nos, non contra nos ; 

"Veni, sed visitare nos in pace, non arguere in furore , 
Si talis veneris, non fugiemus a te, sed ad te. 


(PETRUS CELLENSIS, Sermo III de Adventu et Sermo I.) 


IH 
ORBIS VOTA CHRISTUM VENTURUM SUSPIRANTIS 


O Deus, o vasti moderator et arbiter orbis, 
Tempus adest ; nam cur ultra promissa moraris 
Solvere, et humani generis sarcire ruinas ? 
Ergo age, rumpe moras, cælo descendat ab alto 
Exspectata diu soboles tua, qualis amicas 
Solvitur in guttas ros matutinus, et agros 
Irrorans siccas prohibet sterilescere messes ! 
Tellus, pande sinum, nimbis et feta benignis, 
Funde salutiferum gremio de divite germen. 
Audimus, tepidus resolutis nubibus imher 
Decidit et terras pretioso munere ditat. 

Jam rigui montes sudant fragrantia mella, 
Jam plenis manat lactis bona copia rivis. 
Credite mortales ; neque spes hæc vana, malorum 
Finis adest, mundoque salus lætissima surgit. 
(P. LEJAY, S. J.) 


IV 
IN VIGILIA NATIVITATIS DOMINI 


In eymbalis resonemus, in canticis personemus ; 
Christi manifestatur ostensio, prophelarum finem habent 
præconia ; quem enim inter mortales dixerunt apparitu- 
rum, nascitur in sancta spelunca et in præsepio reclina- 
tur infans. 

Bethleem preparare; Eden aperire; omnis terra 
Juda nunc adornare : lætentur cæli, exsultent homines ; 
in præsepio vita, in spelunca dives advenit, per miseri- 
cordi: multitudinem Adæ paupertatem restauraturus. 


Ad te de luce cor meum vigilat, Verbum Dei, qui per 
misericordiam, teipsum pro homine lapso exinanisti sine 
mutatione, et servi formam ex Virgine induisti. 


Stillent ex alto aquam nebule; qui enim nebulas 
posuit, descendit ipse adorandus in nebula Virgine, ut 
ab ipso inocciduum his luceat lumen, qui antea in tene- 
bris periculisque versabantur. 


O dulcissime puer, clamabat sancta Mater Domina, 
quomodo nutriam te; quomodo te apprehendam, qui 
omnia nutu retines ? Quomodo fasciis involvam qui ter- 
ras omnes nebula involvis ! 


Sol, fili mi, quomodo te sine metu intuebor quem 
contemplari non audent qui inultos habent oculos. 


Eia, Bethleem, prepara qua ad partum pertinent ! I, 
Joseph, inscribere cum Maria !... 0 venerandum præse- 
pium ! o deiferæ fasciæ, ubi vita nostra, Christus Deus 
involutus, mortis funes disrumpet, mortales alligans 


immortalitati ! 
(Ex Anthologia græca.) 


V 
NATALIS DOMINI 


Salvator noster hodie natus est, gaudeamus! Neque 
enim locum fas est ibi esse tristitiæ, ubi natalis est vitæ, 

que consumpto mortalitatis timore, nobis ingerit de pro- 
missa æternitate lætitiam. 

Nemo ab hujus alacritatis participatione secernitur, 
una cunctis lætitiæ communis est ratio: quia Dominus 
noster, peccati mortisque destructor, sicut nullum a reatu 
liberum reperit, ita liberandis omnibus venit. Exsultet 
sanctus, quia propinquat ad palmam : gaudeat peccator, 
quia invitatur ad veniam : animetur gentilis, quia vocatur 
ad vitam. Dei namque Filius, secundum plenitudinem 
temporis (1), quam divini consilii inscrutabilis altitudo 
disposuit, reconciliandam auctori suo naturam generis 
assumpsit humani, ut inventor mortis diabolus per ipsam 
quam vicerat vinceretur. 

Agnosce, o christiane, dignitatem tuam et divine 
consors factus natures, noli in veterem vilitatem degeneri 
conversatione redire! 

(S. Leo MacNus, Sermo Ide Nativitate Domini.) 


VI 


NATALIS DOMINI 


Qua nova lux mundo, que tota gratia cælo! 
Quis fuit ille nitor, Mariz cum Christus ab alvo 
Processit splendore novo !. .. 

O facilis pietas! Ne nos servile teneret, 
Peccato dominante, jugum, servilia summus 
Membra tulit Dominus, primique ab origine mundi 
Omnia qui propriis vestit nascentia donis, 
Obsitus exiguis habuit velamina pannis (2) : 

(4) Comme s'il y avait in plenitudine temporis. 


(3) M. à m. : Eut pour vêtement d’être couvert de pauvres 
langes. 

Quemque procellosi non mobilis unda profundi, 

Terrarum non omne solum, spatiosaque lati 

Non capit aula poli, puerili in corpore plenus 

Mansit, et angusto Deus in præsepe quievit. 

Salve, sancta Parens, enixa puerpera (1) Regem 

Qui cælum terramque tenet per secula, cujus 

Numen et æterno complectens omnia gyro 

Imperium sine fine manet; que ventre beato 

Gaudia matris habens cum virginitatis honore, 

Nec primam similem visa es, nec habere sequentem : 

Sola, sine exemplo, placuisti femina Christo ! 
(SEDULIUS, Carmen paschale, lih. Il, v. 48-68.) 


VH 


NATIVITAS DOMINI 


Mirationem et gaudium movet. 


Salvator noster natus de Patre sine die, voluit in 
terris habere natalem hunc diem quem celebramus. 

Quisquis miraris, æternum mirare potius in die ho- 
dierno nascentem, ut a diei malitia nos liberet. 

Adhuc mirare: quæ peperit et mater et virgo est: 
quem peperit et infans et verbum est. Merito cæli locuti, 
angeli gratulati, pastores letati, magi invitati, reges 
turbati, parvuli coronati. 

Lacta, Mater, cibum nostrum, lacta panem de cælo 
venientem et in præsepi positum, velut piorum cibaria 
jumentorum. Lacta eum qui talem fecit te, ut ipse fieret 
in te; qui tibi et munus fecunditatis attulit et decus 


(1) Puerpera enira, 6 vous qui avez enfanté. 

virginitatis non abstulit ; qui sibi priusquam nasceretur, 
et matrem de qua nasceretur et diem qua nasceretur 
elegit. 

Cesset omnis sollicitudo, Christus nobis vera securitas 
advenit; cesset omnis infirmitas, hodie Salvator apparuit; 
cessent bella, cessent lites, hodie pax vera de cælo des- 
cendit ; cesset omnis amaritudo, hodie per totum mun- 
dum melliflui facti sunt cxli. Fugiat mors, quia vita 
nobis hodie de cxlo est data : contremiscant inferi, quia 
instauratur humanum genus per interitum diaboli. 

(S. AUGUSTINUS, Sermo IV in Nativ. Domini.) 


VIII 


NATALIS DOMINI 


Jesus Christus Dei Filius nascitur in Bethleem Judæ. 


» Sonuit vox lætitiæ in terra nostra, vox exsultationis et 
salutis in tabernaculis peccatorum. Auditum est verbum 
bonum, verbum consolatorium, sermo jucunditate plenus, 
dignus omni acceptione. Jubilate montes laudem, omnia 
ligna silvarum plaudite manibus ante faciem Domini, 
quia venit. Audite caeli, auribus percipe terra: obstu- 
pescite, omnes creature, sed tu magis, o homo. 


« Jesus Christus nascitur in Bethleem Jude! » 

Quis tam lapidei cordis, cujus anima non liquefacta 
sit in hoe verbo? Quid annuntiari dulcius poterat, quid 
delectabilius commendari? Quid tale unquam auditum 
esi, aut quid simile aliquando mundus accepit ? 


« Jesus Christus, Dei Filius, nascitur in Bethleem 
Jude! » 

O nativitas illibata sanctitate, honorabilis mundo, 
amabilis hominibus collati magnitudine mysterii, inves- 
tigabilis etiam angelis sacri profunditate mysterii, et in 
his omnibus admirabilis singulari excellentia novitatis, 
utpote quæ nec primam similem visa est nec habere 
sequentem! O nativitas supra naturam sed pro natura, 
miraculi excellentia superans sed mysterii virtute repa- 
rans! Generationem istam quis enarrabit? Angelus 
nuntiat, Altissimi virtus obumbrat, Virgo credit et fide 
concipit, Virgo parturit et Virgo permanet. Nascitur 
Altissimi filius, Deus de Deo, genitus ante sæcula: nas- 
citur Verbum infans : Quis vel satis miretur? 


« Jesus Christus, Dei Filius, nascitur in Bethleem 
Juda! » 

Vos qui in pulvere estis, expergiscimini et laudate. Ecce 
Dominus venit cum salute, venit cum unguentis, venit 
eum gloria, Neque enim sine salute Jesus, neque sine 
unctione Christus, nec sine gloria Dei Filius, siquidem 
ipse salus, ipse unctio, ipse gloria. 


Nascitur Jesus! Gaudeat quisquis perpetue damna- 
tionis reum adjudicabat conscientia. Excedit quippe 
pietas Jesu omnem eriminum immanitatem et nume- 
rum. 


Nascitur Christus! Lætetur quisquis vitiis expugnatur, 
siquidem ante faciem unctionis Christi, nullus omnino 
stare poterit morbus animx quamlibet inveteratus. 


Nascitur Filius Dei ! Exsultet qui magna solet deside- 
rare, magnus enim advenit munerator. Hic est heres : 
devote suscipiamus eum, sic enim nostra erit hereditas. 
Qui proprium Filium dedit, quomodo non omnia nobis 
simul cum Filio donabit? 


Nemo discredat, nemo hæsitet; habemus testimonium 
credibile nimis : « Verbum caro factum est et habitavit 

in nobis. » Fratres habere voluit unigenitus Dei Filius, 
ut esset in multis fratribus ipse primogenitus. Utque nihil 
hiesitet humane fragilitatis pusillanimitas, prius ipse fac- 
tus est hominum frater, factus est hominis filius, factus 
est homo. Si et hoe homo judicat incredibile, fidem 
hodie astruunt cæli. 

(S. BERNARDUS, Sermo in vigil. Nativitatis.) 


IX 
NATALIS DOMINI 


Dies tua, Domine, tibi est similis, homines amat; 
idcirco ad ipsos continuata temporum serie traducitur et 
cum singulis redit annis. 

Dies est que cum senibus consenuit et occidit, et 
denuo cum parvulis renovatur et oritur. Que nos olim 
invisit, transiit et abiit, eadem, pro sua benignitate, ite- 
rum nos revisit. Novit enim humanam naturam ipsius 
presentia carere non posse : tibi similis perditum genus 
nostrum quærit. Mundus a suo fonte abesse non sustinet; 
ideo ut te, Domine, sie diem natalem tuum omnis terra 
sitit. 

Omnes anni dies de hujus diei thesauro sua hausere 
decora, et solemnitates quique ab istius magnificentia 
suam dignitatem suumque fenerantur ornamentum... 

Benedicta dies, quæ nobis, per cæcam noctem, erran- 
tibus solem retulit ac divinum manipulum advexit, quo 
rerum omnium abundantia comparatur, uvæque præ- 
cocis simul obtulit racemum, occultum salutis continen- 
tem poculum. 

Sub hiemem, que pomariis poma diripit, sterilis fetu 
divino vitis pubescit. 

Sub frigida tempestate quz arborum decussit orna- 
tum, germen de Jessea stirpe se nobis erupit. 

Mense decembri, qui semina terræ commissa tegit, 
de Virginis utero, spica cælestis exstitit, in quem, vere 
novo, quando in campis vagantur agnelli, e celo des- 


cenderat. ; 
(S. ÉPHREM.) 


X 


JESUS INFANS 


Sæpe quærimus quare sic mundum Christus intrat ut 
sustineat vinela pannorum, cunabula toleret imbecilla, 
lacrimis lactis nntrimenla requirat, ætatnm gradus 
necessitalesque sustineat? 

— Et qualiter venire debuit qui voluit apportare gra- 
liam, timorem pellere, quærere caritatem ? Natura 
docet omnes quid valeat, quid mereatur infantia. In- 
fantia, quam barbariem non vincit, quam feritatem non 
mitigat, quam crudelitatem non comprimit, quem non 
compescit furorem, quam potestatem non deponit, quem 
non mollit rigorem, quam duritiam non resolvit, quid non 
amoris expostulat, quid non affectionis extorquet, quam 
non imponit gratiam, quam non impetrat caritatem ? 

Hoc ita esse sciunt patres, matres sentiunt, probant 
omnes, humana viscera testantur. — Sic ergo nasci 
voluit, qui amari voluit, non timeri. 

(S. Petrus CHRYSOLOGUS, Sermo de Epiphania et Magis.) 

XI 
PASTORES AD PRÆSEPE 


Et pastores erant in regione eadem vigilantes, et cus- 
todientes vigilias noctis super gregem suum. 

Et ecce Angelus Domini stetit juxta illos, et claritas 
Dei circumfulsit illos, et timuerunt timore magno. — Et 
dixit illis Angelus : Nolite timere : ecce enim evangelizo 
vobis gaudium magnum, quod erit omni populo : Quia 
natus est vobis hodie Salvator, qui est Christus Dominus, 
in civitate David. — Et hoc vobis signum : Invenietis 
infantem pannis involutum et positum in præsepio. — 
Et subito facta est cum Angelo multitudo militiæ cæles- 
tis laudantium Deum et dicentium : Gloria in altissimis 
Deo, et in terra pax hominibus bone voluntatis. 

Et factum est ut discesserunt ab eis Angeli in cælum, 
pastores loquebantur ad invicem : Transeamus usque 
Bethleem, et videamus hoc verbum quod factum est, 
quod Dominus ostendit nobis. — Et venerunt festinantes 
et invenerunl Mariam et Joseph et infantem positum in 
praesepio. — Videntes autem cognoverunt de verbo quod 
dictum erat illis de puero. — ...... . Et reversi sunt pas- 
tores glorificantes et laudantes Deum in omnibus quæ 


audierant et viderant. 
(Luc , ch. II, v. 8-21.) 


Hujus evangelicæ lectionis, a divo Ephrem poetice 
exornatæ, excerpta quædam, licet e græco conversa, 
non injucunda futura esse judicavimus : 

« Confluxere pastores gregum suorum proventum 
portantes, dulcis copiam lactis, mundas carnes et deco- 
ram laudem. 

« Distinxere munera, carnes Josepho, Mariæ lac, 
Filio laudem. Agno paschali agnum obtulere lactantem, 
primum Primo, hostiam Hostiæ, agnum caduci temporis 
Agno veritatis sempiternae. 

« Decorum sane spectaculum ! agnus oblatus agno! 
Balavit agnus Unigenito præsentatus; agnus Agno accep- 
tam referebat gratiam quod, suo adventu, greges et 
armenta mactationi subtraxisset, et novuin a vetere Pas- 
cliate traductum Pascha Filii introduxisset. 

*-« Adoravere pastores, et pastorum Principem prophe- 
tantes salutarunt. 

« Mosaica virga, aiebant, tuum, universalis Pastor, 
« sceptrum commendabat, quique illam portavit, Moses, 
« Te Magnum prædicat, dolens gregum suorum mutatas 
« formas, et agnos in lupos transisse, atquc oves eva- 
« sisse dracones bestiasque ferocissimas. 

*« Divine Pastor, hanc tibi acceptam profitentur gra- 
« tiam pastores, quod lupos et agnos in easdem caulas 
« congregraveris : Puer Noe antiquior, et Noe recen- 
« tior, qui intra arcam, pelago fremente, pacem dissi- 
« dentibus vectoribus sanxisti. 

« David proavus tuus, agni necem leonis cæde vindi- 
« cavit : tu vero, Fili David, occultum premisti lupum, 
« a quo interfectus erat Adamus, agnus ille simplex 
qui in paradiso pastus est et balavit. 


(S. ÉPunEM, Hym. in Nativ. Domini.) 


Aa 

XII 
MAGI DIVINITATEM FILII MARIÆ TESTANTES 


Estne Deus, cujus cunas veneratus Eous, 
Lancibus auratis, regalia fercula supplex 
Virginis ad gremium, pannis puerilibus offert ? 

Quis tam pennatus rapidoque simillimus Austro 
Nuntius Aurore populos atque ultima Bactra 
Attigit, illuxisse (4) diem, lactantibus horis (2), 
Qua tener innupto penderet ab ubere Christus (3) ? 
Vidimus hunc, aiunt, puerum per sidera ferri, 
Et super antiquos signorum ardescere tractus. 
Diriguit trepidans, Chaldzo in vertice pernox, 
Astrologus, cessisse Anguem (4), fugisse Leonem, 
Cornibus infractis domitum mugire Juvencum, 
Sidus et Hircinum laceris marcescere villis... 
Hunc ego non cumulem myrrhæque et turis et auri 
Muneribus ? scio quem videam, quæ dona rependam. 
Hunc ego non venerer ? qui, cælo visus humique 
Inventus rex atque Deus, moderatur utrumque 
Nature specimen (5), tumuloque inferna refringens 
Regna, resurgentes secum jubet ire sepultos? 
Cælum habitat, terris intervenit. abdita rumpit 


(1) Quis nuntius attigit = quis nunliavit illuxisse diem. 

(3) Lactantibus horis: mot à mot: les heures nous décevant. 
Lacto est pris dans le sens de leurrer, tromper, faire conce- 
voir de vaines espérances. Dans la pensée du poète, l'huma- 
nité, soupirantaprés la vende du Rédempteur, est ici com- 
parée à un malade attendant impatiemment le lever du jour, 
et pour lequel, chaque heure qui sonne est une pénible décep- 
tion. Volontiers nous traduirions /actantibus horis par : aprés 
de longues heures d'attente. 

(3) Penderet innuplo ab ubere: serait nourri, allaité par 
une Vierge. Gracieuse allusion à l'ineffable prérogative de la 
Reine des Anges, devenue Mère de Dieu, en restant vierge. 

(4) Leo, Serpens, Juvencus, etc., signes du Zodiaque. 

(8) Utrumque nature specimen : le monde visible et le monde 
invisible. 

Tartara : vera fides, Deus est, qui totus ubique est. 
Numquid vana viros aut mens aut lingua fefellit ! 
Numquid fortuitis frustrantia dona dederunt 
Casibus, aut cæco votum sub honore dicarunt ? 
Quas porro causa, aut ratio submittere colla 
Ante pedes Mariæ, puerique crepundia parvi, 
Si tantum mortalis erat, nec summa polestas 
Implebat teneros divinis flatibus artus ? 

(PRUDENTIUS, Apo/heosis, v. 608-638 sauf quelques vers. 


XIII 
BETHLEEM ! 


Non in Jerusalem Christus nascitur, civitate regia, sed 
in Bethleem, que minima estin millibus Juda. — O Beth- 
leem parva, sed jam magnificata a Domino ! Magnificavit 
te qui factus est in te parvus ex magno. Lætare, Beth- 
leem, et per omnes vicos festivum hodie cantetur Alle- 
luia ! Quæ tibi civitas, si audiat, non invideat pretiosis- 
simum illud stabulum et illius presepii gloriam ? In uni- 
versa siquidem terra, jam celebre nomen iuum, bea- 
tamque te dicunt omnes generationes. Ubique gloriosa 
dicuntur de te, civitas Dei; ubique praedicatur, ubique 
clamatur : Jesus Christus, Dei Filius, natus est in Beth- 
leem Judi. 

Sed discamus et nos ex hoc quomodo suscipi velit qui 
in Bethleem voluit nasci. Erat enim qui forte arbitraro- 
tur sublimia ei esse quærenda palatia, ubi cum gloria 
rex gloriæ susciperetur. Sed non propter hoc a regali- 
bus sedibus venit. Morum omnium æterna in cælis 
affluentia suppetebat, sed paupertas illic non invenie- 
batur ; porro in terris abundabat et superabundabat hac 
species, et nesciebat homo pretium ejus. Hanc itaque 
Dei Filius concupiscens descendit et elegit sibi, ut nobis 
quoque sua æstimatione faceret pretiosam. 

Adorna thalamum tuum, Sion; sed paupertate, sed 
humilitate. In his enim pannis sibi complacet Christus, 
et Mariá testante, his sericis delectatur involvi. 

(S. BERNARDUS, Sermo I, in vigilia Nativ., passim.) 


XIV 
STABAT 


Le Stabat de la Crèche, aussi Dien que le Séabat du 
Calvaire, est l'œuvre du Bienh. Jacopone de Lodi, de l'Ordre 
de saint François, né dans la première moitié du xme sièle, et 
mort en 1308. Il f'écrivit, dit Ozanam, sur les mêmes mesures 
etsur les mémes rythmes : tellement qu'on pourrait douter, 
un moment, lequel fut le premier, du chant de douleur, ou du 
chant d'allégresse. Cependant le chant du Calvaire a seul pris 
rang parmi les prières liturgiques. 

Stabat Mater speciosa, 
Juxta fenum gaudiosa, 


Dum jacebat Filius. 


Cujus animam gaudentem, 
Lætabundam et ferventem 
Pertransibat jubilus. 


Quis est vir qui non gauderet, 
Matrem Christi si videret 
Jn tanto solatio ? 


Quis non posset collætari, 
Christi Matrem contemplari 
Ludentem cum Filio ? 


Vidit suum dulcem Natum 
Vagientem adoratum 
Vili diversorio ! 


Nato Christo in præsepi, 
Cæli cives canunt læti, 
Cum immenso gaudio. 

Stabat senex cum puella, 
Non cum verbo nec loquela 
Stupescentes cordibus ! 


Eia, Mater, fons amoris, 
Me sentire vim ardoris 
Fac ut tecum sentiam ! 


Tui Nati cælo lapsi 
Jam dignati feno nasci, 
Pœnas mecum divide! 


Fac ut ardeat cor meum 
In amando Christum Deum 
Ut sibi complaceam ! 


Fac me vere congaudere, 
Jesulino cohærere, 
Donec ego vixero. 


Fac me tecum satiari, 
Nato tuo inebriari, 
Stans inter tripudia! 


Fac me nato custodiri, 
Verbo Dei premuniri, 
Conservari gratia ! 
Quando corpus morietur, 
Fac ut anime donetur 
Tui Nati visio ! 


XV 
OPPOSITIONES MIRABILES IN PRÆSEPE 


Ibi agnoscitur longitudo brevis, latitudo angusta, alti- 
tudo subdita, profunditas plana. 
grt 

Ibi agnoscitur lux non lucens, verbum infans, aqua 
sitiens, panis esuriens. 

Videas, si attendas, potentiam regi, sapientiam ins- 
trui, virtutem sustentari, Deum denique lactentem, sed 
angelos reficientem, vagientem, sed miseros conso- 
lantem. 

Videas, si attendas, tristari lætitiam, pavere fiduciam, 
salutem pati, vitam mori, fortitudinem infirmari. 

Sed, quod non minus mirandum, ipsa ibi cernitur 
tristitia lætificans, pavor confortans, passio salvans, 
mors vivificans, infirmitas roborans. 

Vir enim erat Jesus nondum etiam natus, sed sapientia 
non «tate, animi vigore non viribus corporis, maturi- 
tate sensuum non corpulentia membrorum. Neque minor 
fuit sapientia conceptus quam natus, parvus quam 
magnus. Sive ergo latens in utero, sive vagiens in præ- 
sepio, sive jam grandiusculus interrogans doctores in 
templo, sive jam perfecte statis docens in populo, 
æque plenus fuit Spiritu sancto : spiritu sapientie et 
intelleetus, spiritu consilii et fortitudinis, spiritu scien- 
tiæ et pietatis, spiritu timoris Domini. 


(S. BEnNínpUs, Homilia H super Missus cst.) 


XVI 
MARLE CANTUS AD CUNABULA JESU 


Dum Virgo vagientem 
Somnumque cupientem 
Sopire vult ocellum, 

Sic invocat puellum : 

O Amor! o dormi, 

Jesule mi ! 

O Agne concupite! 
O Vita, Stella vite ! 
O Planta, corde nata ! 
O Gemma delicata ! 
O Amor ! o dormi, 
Jesule mi! 


O Numen, o Puelle! 
O Nate, plene melle ! 
O Fons beatitatis ! 
Aurora claritatis ! 
O Amor! o dormi, 
Jesule mi ! 


O gaudium parentis 
Solatiumque mentis ! 
0 Nate, Sponse, Frater ! 
Te cantat alma Mater : 
O Amor ! o dormi, 
Jesule mi ! 


Te buca mugientis, 
Te barbiton rudentis, 
Mecum choro triformi 
Rogant : ocelle, dormi! 

O Amor ! o dormi, 

Jesule mi ! 


Vis cælicos olores, 
Vis consonos amores, 
Vis musicos decentes ? 
Heus ! angelicos canentes ! 
O Amor, o dormi, 
Jesule mi! 
(ApAMUS A SANCTO VICTORE.) 


58 APUD MARIAM STUDIUM 


XVII 
TRINUM CHRISTI RECLINATORIUM 


Tria Christus habet reclinatoria. Primum quidem 
apud Patrem, ut ipse ait : « Ego in Patre et Pater in me 
est. » Nihil equabilius alterna horum requie, nihil delec- 
tabilius. Pater sibi complacet in Filio, ei Filius in Patre, 
et in hac mutua simulque ineffabili dilectione, perfectam 
suam felicitatem habent. 

Illa autem retenta unitate indissolubili, et sine coæter- 
nitatis dispendio, Filius aliud, in gremio Beatæ Virginis, 
sibi elegit reclinatorium, cum videlicet, obumbrante 
Sancto Spiritu, in ea requievit el quasi longos fecit som- 
nos, dum humani sui corporis componendi moras expec- 
tabat. Interim cum esset in aecubitu suo, nullas ei 
molestias integerrima Virgo excitavit, sed cæleste silen- 
tium per omnes animi motus continuit, intrinsecusque 
rapta, arcana audiebat quæ non licet homini loqui. 

Tertium denique Christi reclinatorium cor ipsius 
hominis, id est, cor mundatum fide, caritate dilatatum, 
cælesti exaltatum contemplatione, necnon spiritus sanc- 
tificatione innovatum. Tale enim cor non terrenum 
Christo sed celeste præparat hospitium, in quo sane 
reclinari non recusabit Puer qui natus est nobis. 

(Petrus CELLENSIS, Sermo IV de Nativ. Domini, passim.) 


XVII 
SANCTI INNOCENTES 


Audit tyrannus anxius 
Adesse regum principem, 
Qui nomen Israel regat, 
Teneatque David regiam. 

Exclamat amens nuntio, 
Successor instat, pellimur : 
Satelles, i, ferrum rape, 
Perfunde cunas sanguine. 


Transfigit ergo carnifex, 
Mucrone districto, furens 
Effusa nuper corpora, 
Animasque rimatur novas. 


Locum minutis artubus 
Vix interemptor invenit, 
Quo plaga descendat patens, 
Juguloque major pugio est. 


Salvete, flores martyrum, 
Quos, lucis ipso in limine, 
Christi insecutor sustulit, 
Ceu turbo nascentes rosas. 


Vos prima Christi victima, 
Grex immolatorum tener, 
Arain ante ipsam simplices 
Palma et coronis luditis ! 


Quid proficit tantum nefas ? 
Quid crimen Herodem juvat ? 
Unus tot inter funera 
Impune Christus tollitur. 


Inter coævi sanguinis 
Fluenta, solus integer, 
Ferrum quod orbabat nurus, 
Partus fefellit Virginis. 

(PRUDENTIUS, Hymnus de Epiphania.) 

XIX 


DE DUPLICI GENERATIONE FILII MARLE 


« Factum est autem, cum essent ibi, impleti sunt dies 
ut pareret (Maria). Et peperit Filium primogenitum, et 
pannis eum involvit et posuit in praesepio, quia non erat 
eis locus in diversorio. » (Luc., cap. IT, v. 6, 7.) 

Breviter sanctus Lucas et quomodo et quo tempore, et 
quo loco secundum carnem Christus sit natus explicavit. 
At vero de cælesti generatione si quæris, lege evange- 
lium saneti Joannis, qui a caelestibus exorsus ad terrena 
descendit. Illic invenies et quando erat, et quomodo erat, 
et quid erat; quid egerat, quid agebat, et ubi erat et 
quo venit, et quomodo venerit; quo tempore venerit, 
qua causa venerit. 

€ In principio, ait, erat Verbum. » — Habes quando 
erat. 

« Et Verbum erat apud Deum. » — Habes quomodo 
erat. 

Habes etiam quid erat: « Et Deus, inquit, erat Ver- 
bum. » 

Quid egerat: « Omnia per ipsum facta sunt. » 

Quid agebat: « Erat lux vera que illuminat omnem 
« hominem venientem in hunc mundum. » 

Ubi erat : « In hoc mundo erat. » 

Quo venerit : « In sua propria venit. » 

Quomodo venerit : « Verbum caro factum est. » 

Quando venerit Joannes testimonium perhibet dicens : 
« Hic est de quo dixi vobis : Qui post me venit ante me 
factus est, quia prior me erat. » 

Qua causa venerit idem Joannes sic testatur. « Ecce 
Agnus Dei, ecce qui tollit peccata mundi. » 

Jam nunc generationem utramque cognovimus et 
utriusque munus unum; et causam qua venit adver- 
timus, ut pereuntis mundi peccata suscipiens, peccali 
labem et omnium mortem in se qui vinci non posset 
aboleret. 

Tile igitur parvulus, ille infantulus fuit ut tu vir possis 
esse perfectus ; ille pannis involutus ut tu mortis laqueis 
sis absolutus : ille in præsepibus ut tu in altaribus ; ille 
in terris ut tu in cælis : ille locum non habebat in diver- 
sorio, ut tu plures in cælestibus sedibus haberes man- 
siones: « Qui cum dives esset, inquit Paulus, propter 
vos factus est pauper, ut illius inopia vos ditaremini. » 

Meum ergo paupertas illa patrimonium est, et infir- 
mitas Dei mea est virtus. Maluit sibi egere ut omnibus 
abundaremus. Me illius infantize vagientis abluunt fletus, 
mea illæ lacrnnz delicta lavarunt. Plus igitur, Domine 
Jesu, injuriis tuis debeo quod redemptus sum, quam 
operibus quod creatus sum! Non prodesset nasci nisi 
redimi profuisset! 

(S. AmBroaius, Explic. Evang. secundum Lucam.) 


XX 
VENIT NON JUDICARE SED SALVARE 


Apparuit benignitas et humanitas Salvatoris (ad Titum, III, 4). 


Apparuerat antea Dei potentia in rerum creatione, 
apparebat sapientia in earum gubernatione, sed miseri- 
cordie benignitas nunc maxime apparuit in humani- 
late... 

Quid tu times, o homo? quid trepidas a facie Domini 
quia venit? Venit non judicare, sed salvare terram. Olim 
tibi persuasum erat ab infideli quodam servo, ut furtim 
tolleres et tuo capiti imponeres regium diadema. Depre- 
hensus in furto, quidni timeres? quidni fugeres a facie 
Dei ? forte enim jam gladium vibrabat igneum. 

Nunc in exilio positus, in sudore tui vultus pane ves- 
ceris: et ecce vox audita est in terra quia Dominus 
venit. Quo ibis a spiritu ejus et quo a facie ejus fugies?... 
— Noli fugere, noli timere. Non venit in armis: non 
puniendum, sed salvandum requirit. Et ne forte dicas 
etiam nunc: « Vocem tuam audivi et me abscondi, » ecce 
infans est et sine voce. Nam vagientis vox magis mise- 
randa quam timenda; aut si alicui forte terribilis, sed 
non tibi. Parvulus factus est; terrena ejus membra Virgo 
Mater pannis alligat, et adhuc trepidas ? 

Vel in hoc scies quod non venit te perdere, sed sal- 
vare, eripere et non ligare; jam adversus hostes tuos 
dimieat, jam superborum et sublimium colla, tanquam 
Dei virtus et sapientia calcat. Duo tibi sunt hostes, 
peccatum nempe et mors, id est mors corporis et ani- 
mæ. Utrumque debellaturus advenit et ab utroque te 


salvabit. 
(S. BERNARDUS, Sermo I in Nativ. Domini.) 


XXI 


SALVATORIS LACRIMÆ IN PRÆSEPE 


Plorat Christus, plorat Beatæ Virginis Filius in præsepe, 
sed non sicut ceteri infantes, aut certe non ob eamdem 
causam. In aliis sensus, in Christo prævalet affectus. Illi ex 
passione lugent, Christus ex compassione. Illi jugum grave 
quod est super omnes Adæ filios, Christus Adæ filiorum 

peccata deplorat; et certe, pro quibus nune lacrimas 
fundit, postea fundet et sanguinem. 

O cordis mei duritia! Utinam Domine, sicut Verbum 
caro factum est, ita et cor meum carneum fiat, siquidem 
et hoc pollicitus es per prophetam : « Auferam, inquit, a 
vobis cor lapideum, et dabo vobis cor carneum. » 

Lacrime Christi pudorem mihi pariunt et dolorem. 
Ludebam ego foris in platea, et, in regalis cubiculi 
secreto, super me mortis ferebatur judicium. Hee audit 
Regis unigenitus: exit statim, posito diademate, sacco 
vestitus, aspersus cinere caput, nudus pedes, flens et 
ejulans quod morte servulus damnatus esset. Proceden- 
tem illum subito intueor, stupeo novitatem, causam per- 
contor et audio. Quid sum facturus? adhucne ludam, 
deludens lacrimas ejus ? 

Plane si insanus sum et mentis inops eum non se- 
quar, nec simul cum lugente lugebo. 

(S. BERNARDUS, Sermo III in Nativ. Domini.) 


XXII 


FUGA IN ÆGYPTUM 


Evangelii lectio movet corda, stupere facit auditum: 
« Ecce, inquit, angelus Domini apparuit in somnis 
Joseph, dicens : « Surge, accipe Puerum et Matrem ejus 
« et fuge in, Ægyptum. » 

Cui nascenti virginitas non resistit, quæ vis, quæ 
potestas, quod discrimen prævaleret ut compelleretur ad 
fugam? 

« Accipe puerum et matrem ejus, et fuge in Ægyptum. » 
Reverentius diceret: « Vade in Ægyptum», ut esset pro~- 

fectio non fuga, voluntas non necessitas, judicium non 
metus. At nunc mandatur per Angelum (ut videatur 
cælum timor ante tenuisse quam terram): 

« Accipe puerum et matrem ejus et fuge in Ægyp- 
tum.» — « In Ægyptum fuge », a tuis ad exiraneos, ad 
sacrilegos a sanctis, a templo tuo ad daemonum fana, a 
regione sanctorum ad idolorum patriam. — Sic Judææ 
non sufficit latitudo, sic angustatur seculi diffusa pos- 
sessio, non capit secretum templi, sacerdotum turba 
non suscipit, non abscondit numerositas investigabilis 
cognatorum, ut ad Deitatis latebras profana Ægyptus 
conducatur! Sic non vacat intueri verecundiam Virginis, 
laborem Matris, periculum Joseph, itineris. aerumnas, 
et forte totius domus exitium ! 

Quod fugit Christus fuit mysterii non timoris; fuit 
liberatio non periculum Creatoris ; divinæ virtutis fuit, 
non fragilitatis humanz : non fuit propter auctoris mor- 
lem, sed propter sæculi vitam. Nam qui mori venerat, 
cur fugeret mortem ? Christus totam nostræ salutis cau- 
sam occiderat, si se parvulum permisisset occidi. Christus 
venerat ut quos præceptis docuerat firmarel exemplis ; ut 
ipse faceret que facienda mandaverat, et visu probaret 
possibilia qu:e impossibilia videbantur uuditu. Venerat 
ut mundo notitiam su deitatis infunderet et humani 
generis ignorantiam auferret. Omnia hec utique nobis 
periissent, nisi Christus, cum esset in cunabulis, 
fugisset. 


(S. Petrus CHRYSOLOGUS, Sermo CLI, de Fuga in Ægyplum.) 


BETHLEEM 65 


XXIII 


MIRABILIA DEI IN LIMO PER INCARNATIONEM 


Deus terreno limo vim vitalem primum miscuit, ut in 
arboribus, unde oritur venustas in folis, in floribus 
pulchritudo, sapor in fructibus et medicina. Nec satis : 
adjecit vim sensibilem, utin pecoribus, qui non solum 
vitam habent, sed et sentiunt. Addidit adhuc limum 
honorare, et ei vim rationalem immisit, ut in hominibus, 
qui non solum vivunt atque sentiunt, sed et discernunt 
commodum inter et incommodum, bonum inter et 
malum. 

Nil ultra pote videbatur. — Voluit tamen Creator 
infirmiora nostra longe abundantiori gratia sublimare, 
et contraxit se Majestas, ut quod melius habebat, seip- 
sum videlicet, limo nostro conjungeret, atque in per- 
sona una, sibi invicem unirentur Deus et limus, majes- 
ias et infirmitas, tanta vilitas et sublimitas tanta. Nihil 
enim Deo sublimius, nil vilius limo : attamen tanta 
dignatione descendit in limum Deus, tantaque digni- 
tate limus ascendit in Deum, ut quidquid in eo Deus 
fecit, limum fecisse credatur et quidquid limus per- 
tulit, Deus in illo pertulisse dicatur, tam ineffabili quam 
‘incomprehensibili sacramento. 

Adverte, homo, quia pulvis es, et non sis superbus ! 

Quia Deo conjunctus es, et non sis ingratus ! 

(S. BERNARDUS, Sermo LIT in vigilia Nativ.) 

XXIV 
ROMA ET BETHLEEM 


Saint Jérôme a quitté Rome, et, retiré à Bethléem, il vou- 
drait réunir dans cet asile, tous ceux qoi lui sont le plus 
chers. Tantôt il écrit lui-même, tantôt il emploie la douce 
autorité de Paula et d'Eustochium. — De la touchante lettre 
pa laquelle ces deux belies âmes invitent Marcella à venir 
es rejoindre, nous nous reprocherions dene pas extraire le 
vivant contraste qu'elles établissent entre Rome et Bethléem. 


Lege Apocalypsim Joannis et quid de muliere purpu- 
rata (1) et seripta in ejus fronte blasphemia, septem 
montibus, aquis multis, et Babylonis cantetur exitu, con- 
tuere : « Exite, inquit Dominus, de illa, popule meus, 
ne participes sitis delictorum ejus et de plagis ejus acci- 
piatis » (Apoc., XVIII, 4.) 

Est quidem ibi (Romæ) sancta Ecclesia, sunt trophæa 

aspotolorum et martyrum : est Christi vera confessio, 
est ab Apostolo praedicata fides, et, gentilitate calcata, 
in sublime se erigens voeabulum christianum. Sed ipsa 
ambitio, potentia, magnitudo urbis, videri et videre, 
salutari et salutare, laudare et detrahere, vel audire vel 
proloqui, et tantam frequentiam hominum saltem invi- 
tum (2) videre, a proposito monachorum et quiete aliena 
sunt. 
Aut enim videmus venientes ad nos, et silentium 
perdimus, aut non videmus et superbie arguimur. 
Interdumque, ut visitantibus reddamus vicem, ad super- 
bas fores pergimus, et, inter linguas rodentium minis- 
trorum, postes ingredimur auratos. 

In Christi vero, ut supra diximus, villula, tota rustici- 
tas, et extra psalmos silentium est. Quocumque te ver- 
teris, arator stivam tenens alleluia decantat. Sudans 
messor psalmis se avocat, et curva attondens vitem falce 


(4) Description allégorique de Rome palenne. 
(2) Invitum, malgré soi, contre son gré. 

vinitor aliquid Davidicum canit. Hac sunt in hac pro- 
vincia carmina ; hæ, ut vulgo dicitur, amatoriæ canta- 
tiones. Hic pastorum sibilus, hac arma culture. 


(Ep. XLIV Paulæ et Eustochii ad Marcellam.) 


XXV 
SANCTA PAULA AD PRÆSEPE DOMINI 


. . . Deinde, pro facultate sua, pauperibus atque 
conservis pecunia distributa, perrexit ad Bethleem, et 
in dextera parte itineris stetit ad sepulcrum Rachel. 
Atque inde Bethleem ingressa, et in specum Salva- 
toris introiens, postquam videt sacrum Virginis di- 
versorium et stabulum in quo agnovit bos possessorem 
suum et asinus præsepe Domini sui, me audiente, ju- 
rabat cernere se oculis fidei infantem pannis invo- 
lutum, vagientem in presepe Dominum, Magos ado- 
rantes, stellam fulgentem desuper, Matrem Virginem, 
nutritium sedulum, pastores nocte venientes, parvulos 
interfectos, Herodem sævientem, Joseph et Mariam 
fugientes in Ægyptum. 

Mixtisque lacrimis loquebatur : « Salve, Bethleem, 
domus panis, in qua natus est ille panis qui de cælo 
descendit. Salve, Ephrata ! regio uberrima, cujus fer- 
tilitas Deus est. De te quondam Michæas valicinatus est: 
Et tu Bethleem, domus Ephrata, non minima es 
in millibus Juda. Ez te enim egredietur qui sit prin- 
ceps in Israel, et egressus ejus ab initio a diebus 
æternitatis. In te enim natus est Princeps qui ante 
luciferum genitus est, cujus de Patre nativitas omnem 
excedit statem... 

« Et ego misera alque peccatrix digna sum judi- 


E. 3 

cata deosculari præsepe in quo Dominus parvulus vagit, 
orare in spelunca in qua Virgo puerpera Dominum 
fudit ! Hac requies mea, quia Domini patria est : hee 
habitatio, quoniam Salvator elegit eam. » 


(S. HignoNvMus, Epist. ad Eustochium.) 


XXVI 
JESUM AMEMUS 


Purpureum florem forma deceptus amabam, 
Venit hiems rapuitque meum mihi barbara florem. 


Huic successit apis ; digitum sub acumine lesil. 
Post etiam nostros meruit sibi passer amores ; 
At celeri aufugiens lusit me perfidus ala. 


Dilexi et Thyrsim ; mors abstulit improba Thyrsim. 


Nunc te, Christe, unum, nune toto pectore amabo, 
Cui neque bruma potest neque mors inimica nocere, 
Quique tuos nec, Christe, fugis nec kedis amantes. 


(Du CERCEAU, S. J.) 

NAZARETH 


ROSA E SPINIS 


Expulerat primogenitum sævissimus anguis 
Florigera de sede virum, blandique saporis 
Illecebris, letum misero potarat amarum. 

Nec solus meritam presumptor senserat iram 
Mortali sub lege jacens, sed prorsus ab ipso 
Humanum simul omne genus. Heu ! noxia conjux, 
Noxia tu conjux magis, an draco perfidus ille? 
Perfidus ille draco, sed tu quoque noxia conjux. 
Pro dolor! eterni fuerant duo. Crescere postquam 
Coepit origo perit, elademque a semine sumpsit. 
Quid numerosa dies ? quid tempore proderat illo 
Cernere nongentos ultra feliciter annos, 
Progeniemque senum decimam spectare nepotum, 
Jamque suum nescire genus? cum vecta supremis 
Cursibus, extrema sors irreparabilis horz, 

Sera licet, ventufa foret, longumque per s&vuui 
Vita brevis nil esse diu cum fine doleret ; 

Nec reducem spes ferret opem, primique sepulcrum 
Terrigenæ cæca sorberet fauce nepotes ; 

Ni prius ille sator, eulpas ignoscere promptus, 
Reddere difficilis, sua ne factura periret 

Quique Deo similis vivens astabat imago 
Dissimilis de morte fieret, veniale misertus 

Instauraret opus, pomisque vetaret acerbis 

Que mandere patres natorum horrescere dentes, 

Donaretque suis semper placatus, ut unde 

Culpa dedit mortem, pietas daret inde salutem; 

Et velut e spinis mollis rosa surgit acutis, 

Nil quod lædat habens, matremque obscurat honore, 

Sic Evæ de stirpe sacra veniente Maria, 

Virginis antique facinus nova Virgo piaret ; 

Et quoniam natura prior vitiata jacebat 

Sub dicione necis, Christo nascente, renasci 

Posset homo, et veteris maculam deponere carnis. 
(SEDULIUS, Carmen paschale.) 


II 


MARIA CAELUM NOVUM, TERRA NOVA, MARE 
NOVUM 


Cum homo, per immensam Dei bonitatem, in rerum 
creatarum naluram edendus esset, in primis cælum ex- 
tenditur, substernitur terra, suis mare terminis clauditur, 
ceteraque omnia quibus utraque complenda essent, in 
orbis ornatu producta sunt. Tunc postremum homo, 
regio cultu, in paradiso, velut in virtutis schola ponitur, 
ac nisi preceptum violasset, ab illo vitali loco nunquam 
exulasset. 

Cunctis autem deditioni deditis, miserator Deus, ne 
quem ipse suis manibus formaverat in nihilum cederet 
penitusque deleretur, czlum aliud novum terramque 
ae mare fabricavit, in quibus, propensiore consilio, hu- 
manum genus reformaturus ipse caperetur qui capi 

nusquam potest. Ea porro est beata multipliciterque 
laudanda Virgo Maria. 

O rem miram! Calum quidem est Maria, cum velut 
ex penitissimis virginitatis thesauris, solem justitia pro- 
ferat. 

Terra vero est quæ, ex intemeratis lumbis, vitæ spi- 
cam edat. 

Mare tandem, utpote qua ex uteri sui substantia spi- 
ritalem margaritam prodit. 

Quam mundus iste magnificus ! quam stupenda creatio 
ista ! virtutum fructibus decorata, castitatis floribus odo- 
rata, locorum splendore illustrata, cunctisque bonis 
cumulate dotata, digna denique prorsus in qua Deus ad 
homines veniens inhabitaret ! 

Mundus anterior maxime admirabilis, ideoque, cum 
creata fuerunt sidera, angeli, testante Scriptura, lauda- 
verunt Deum voce magna et przdicavere ; nihil vero sic 
Deo decens fuit atque gratum ut saneta omnibusque 
modis miranda Virgo Maria. 


(S. JOANNES DAMASCENUS, Sermo in Nativ. B. Marie Virginis.) 


IIT 
NUNTIUS NAZARENUS 
Humani generis Unius scelere 
Cessent suspiria, Cuncti concidimus, 
Beata miseris Lapsos erigere 
Affert hic nuntia Venit altissimus, 


Dies mortalibus. De cæli sedibus. 


Delect» Virgini 
Que Deum pariat, 
Angelus Domini 
Salutis nuntiat 
Nostre mysterium. 


O Beatissima 
Pre mulieribus, 
Virgo castissima, 
Deum visceribus 
Suscipe Filium. 


Virtute Spiritus, 
In sinu Virginis, 
Innocens penitus 
A labe criminis 
Caro compingitur. 


Per hanc infantibus 
Lactescit teneris, 
Ille qui mentibus 
Panis a superis 
In czlis editur. 

Corpus hoe offeret 
In sacrificium ; 
Servos ut liberet, 
Totum in pretium 
Effundet sanguinem. 


Errabam devius, 
Exul a patria, 
Semite nescius 
Ad vera gaudia 
Per quem regrediar ? 


In mea Dominus 
Venit auxilia, 
Viæque terminus 
Ipse fit et via : 
Tutus hac gradiar. 


Et tu, pro miseris 
Supplica numini, 
Quz te dum asseris 
Ancillam Domini, 
Fis mundi Domina. 


NAZARETH 


Thesaurus Dei, hereditas et flos Domini. 


« Missus est Gabriel Angelus in civitatem Galilææ cui 


nomen Nazareth. » 

Miraris quod Nazareth, parva civitas, et tanti regis 
nuntio illustretur et tanto. Sed magnus latet in hae parva 
civitate thesaurus: latet, inquam, homines, sed non 
Deum. An non thesaurus Dei Maria? Ubicumque illa est, 
et cor ejus. Oculi ejus super eam; ubique respicit 
humilitatem ancille suz. 


Novit cælum unigenitus Dei Patris. Si novit cælum, et 
Nazareth. Quidni sciat patriam ? quidni noverit heredi- 
tatem suam? Cælum a Patre, Nazareth ex Matre vindicat 
sibi. Nonne in psalmis legitur : « Cælum cæli Domino, 
terram autem dedit filiis hominum. » Cedat ergo ei 
utrumque in possessionem, quia non modo Dominus sed 
et Filius hominis est. 


Neque hinc discrepat quod Nazareth interpretatur flos. 
Amat enim florigeram patriam flos de radice Jesse, 
libenterque pascitur inter lilia flos campi et lilium con- 
vallium. Commendat enim flores gratia triplex, pulchri- 
tudo nempe, suaveolentia et spes fructus. 


Teque florem suum reputat Dominus et bene illi in te 
complacebit, si tibi nec honeste conversationis decor, 
nec bong opinionis fragrantia, nec future retributionis 
desiderium, fructus enim spiritus est vita æterna. 

(S. BERNARDUS, Sermo III in Annunt. B. Virginis.) 


V 
FLOS CAMPI 


Virgo Dei Genitrix virga est de radice Jesse procedens, 
flos Filius ejus. — Flos utique Virginis Filius, flos can- 
didus et rubieundus, electus ex millibus, flos in quem 
desiderant angeli prospicere, flos ad cujus odorem revi- 

viscunt mortui, et, sicut ipse teslatur, flos campi et non 
horti. Campus enim sine omni humano floret admini- 
eulo, non seminatus ab aliquo, non sarculo defossus, non 
fimo impinguatus. Sic omnino, sic Virgo floruit, sic 
inviolata, sic integra et casta Marie viscera, tanquam 
eterni viroris pascua, florem protulere, cujus pulchri- 
tudo non videat corruptionem, cujus gloria in perpe- 
tuum maneat. 

O Virgo, virga sublimis, in quam sublime verticem 
sanctum erigis ! usque ad sedentem in throno, usque ad 
Dominum majestatis. Neque id mirum, quoniam in 
altum mittis humilitatis radices. O cælestis planta, pre- 
tiosior cunctis, sanctior universis! O vere lignum vitæ, 
quod solum fuit dignum salutis portare fructum ! 

(S. BERNARDUS, Sermo II de Adventu.) 


VI 
APIS NAZARENA 


Apis habet mellis dulcedinem, habet etiam aculei 
punctionem. Apis vero est que pascitur inter lilia, que 
florigeram inhabitat patriam angelorum. Unde et civila- 
tem Nazareth que interpretatur flos advolavit, et ad suave 
olentem perpetuz virginitatis florem adveniens, illi in- 
sedit, illi adhæsit. 

Hujus apis mel et aculeum non ignorat, qui misericor- 
diam ei et judicium cum propheta decantat. Attamen 
ad nos veniens, mel solum attulit et non aculeum, id 
est, misericordiam et non judieium ; ita ut, suadentibus 
quandoque discipulis ut civitatem que eum suscipere 
noluit præciperet igne consumi, respondit Filium homi- 
nis non venisse ut judicaret, sed ut salvaret mundum. 

3* 

Non habebat aculeum apis nostra, quodammodo de- 
posuerat, cum tot indigna patiens misericordiam exhi- 
bebat et non judicium. 

Sed « nolite sperare in iniquitate, nolite peccare in 
spe » ; habet enim apis divina quandoque assumere acu- 
leum, et acriter nimis illum infigere in medullas pecca- 
torum, quoniam « Pater non judicat quemquam, sed Filio 
dedit omne judicium ». 

(S. BERNARDUS, Sermo II de Adventu.) 


VII 


FAMILIARUM SANCTISSIMA 


O gente telix hospita, 
Augusta sedes Nazare, 
Que fovit alma Ecclesiæ 
Et protulit primordia. 


Sol qui pererrat aureo 
Terras jacentes lumine, 
Nil gratius, per sæcula, 
Hac vidit sede aut sanctius. 


Ad hane frequentes convolant 
Cælestis aulæ nuntii, 

Virtutis hoc sacrarium 
Visunt, revisunt, excolunt. 


Qua mente Jesus, qua manu 
Opiata Patris perficit ! 

Quo Virgo gestit gaudio 
Materna obire munera ! 

Adest amoris particeps 
Curæque Joseph conjugi, 
Quos mille jungit nexibus 
Virtutis auctor gratia. 


Hi, diligentes invicem, 

In Jesu amorem confluunt, 
Utrique Jesus mutuæ 

Dat caritatis praemia. 


Sic fiat, ut nos caritas 
Jungat perenni fcedere, 
Pacemque alens domesticam, 


Amara vitz temperet. 
(Leo XIII, S. P.) 


VIII 
FABRI FILIUS 


Sacra jam splendent decorata lychnis 

Templa, jam sertis redimitur ara, 

Et pio fumant redolentque acerræ 
Turis honore. 


Num juvat summo Geniti Parente 

Regios ortus celebrare cantu? 

Num domus David decora et vetustæ 
Nomina gentis? 


Gratius nobis memorare parvum 

Nazaræ tectum, tenuemque cultum; 

Gratius Jesu tacitam referre 
Carmine vitam. 


Nili ab extremis peregrinus oris, 

Angeli ductu, propere remigrat, 

Multa perpessus puer, et paterno 
Limine sospes. 


78 APUD MARIAM STUDIUM 


Arte qua Joseph humili excolendus, 

Abdito Jesus juvenescit ævo, 

Seque fabrilis socium laboris 
Adjicit ultro. 


Irriget sudor mea membra, dixit, 

Antequam sparso madeant cruore : 

Hac quoque humano generi expiando 
Pena luatur. 


Assidet Nato pia Mater almo, 

Assidet sponso bona nupta ; felix 

Si potest curas relevare fessis, 
Munere amico. 


O neque expertes operæ et laboris, 

Nec mali ignari, miseros juvate, 

Quos, reluctantes per acuta rerum, 
Urget egestas. 


Mittite his fastus quibus ampla splendet 
Faustitas, mentem date rebus æquam : 
Quotquot implorant columen, benigno 


Cernite vultu. 
(Leo XIII, S. P.) 


IX 
ET ERAT SUBDITUS ILLIS! 


« Fili, quid fecisti nobis sic?. ..» — Quis hoc audeat 
angelorum? Eis suffieit et pro magno habent, quod cum 
sint spiritus ex condicione, ex gratia angeli facti sunt et 
vocati, testante David : « Qui facit, inquit, angelos suos 
spiritus. » 

Maria vero Matrem se agnoscens, majestatem illam, 
cui angeli cum reverentia serviunt, cum fiducia suum 
nuncupat filium. Nee dedignatur nuncupari Deus quod 

esse dignatus est. Nam paulo post subdit evangelista : 
« Et erat subditus illis. » Quis? quibus? Deus homi- 
nibus; Deus, inquam, cui angeli subditi sunt, cui princi- 
patus et potestates oboediunt, subditus erat Marie, nec 
tantum Maria, sed etiam Joseph propter Mariam.—Mirare 
ergo utrumlibet, et elige quod amplius mireris sive Filii 
benignissimam dignationem, sive Matris excellentissimam 
dignitatem. Utrinque stupor, utrinque miraculum : et 
quod Deusfeminæ obtemperet, humilitas absque exemplo, 
et quod Deo femina principetur, sublimitas sine socio. 
In laudibus virginum singulariter canitur quod « se- 
quuntur Agnum quocumque ierit ». Quibus ergo lau- 
dibus dignam judicas que etiam præit ? 

Disce, homo, obedire; disce, terra, subdi; disce, 
pulvis, obtemperare. De auctore tuo loquens evange- 
lista: « Eterat, inquit, subditusillis. » Haud dubium 
quin Marie et Joseph. — Erubesce superbe cinis, 
Deus se humiliat et tu te exaltas! Deus se hominibus 
subdit, et tu, dominari gestiens hominibus, tuo te 
praponis auctori ! 

(S. BERNARDUS, Homilia I super Missus est.) 


X 


MIRABILIS PINCERNA 


« Vinum non habent !...» Deficit vinum in cadis nostris; 
vinum scilicet lætificans cor hominis. Non de illo agitur 
in quo est luxuria : vinum quærimus quod, testante pro- 
pheta, germinat virgines. 

Harum pincerna tu, 6 Maria: calix in manu tua vini 
meri, amoris divini. Die, Domina rerum, dic pro nobis 
Filio tuo: « Vinum non habent. » 

Calix vini hujus inebrians quam præclarus_est ! Ine- 
briat, calefacit, acuit, audaces facit et fortes, lætificat cor 
hominis. 

Hoc aie et per te speramus, non solum vinum, sed 
et panem. Panis enim cor hominis confirmat : panis ille 
de quo scriptura dixit : « Panem Angelorum manducavit 
homo » ; et ipse Filius: « Panis quem ego dabo, caro 
meaest pro mundi vita. » ` 

(S. BERNARDUS, Sermo IV in Salve Regina, passim.) 


XI 
AD CANANÆAM VIRGINEM DEPRECATIO 


Ecce, Mater amabilis, ecce memini istius verbi tui : 
« Quodcumque dixerit Filius meus facite. » Memini 
quoque quod huic voci tug: « Vinum non habent », 
statim annuerit Jesus. 

Nunc igitur rogo ut ei de me dicas : -Eece pauper- 
culus ille vinum non habet, id est, nec vim sursum se 
erigendi, nec caritatis ignem, nec ardorem virtutis ; 
nihil illi nisi aqua superest, id est, nihil nisi mortalis 
frigiditas, vomitorius tepor, cujusvis impotens debilitas. 
Hac, Mater, hzc dicas, queso, ut per te cuidam ex 
cælestibus ministris pro me dicat Jesus : « Imple 
hydriam », et aqua mea in vinum convertatur. Rogo, 
tandem, ut sciam quid desit mihi, et indices quid me 
oporteat dicere et petere. Et quoniam qui petit sine te 
sine alis volare tentat, ille meas 

Sumat per te preces 
Qui pro nobis natus 
Tulit esse tuus. 
(ABBE PILLOT, Marie dans ses figures, ses symboles...) 

XII 
PUER JESUS IN OFFICINA JOSEPH VULNERATUR 


Dum rudis exercet durum sub patre laborem, 

Imbellique manu seram molitur Jesus, 
Ecce cutem recto de tramite devia cuspis 
Vulnerat, et sacro respergit sanguine lævam. 
Sensit Virgo parens ; simul advolat atque dolorem 
Flebilibus testata modis, sugensque cruorem 
Qua potis est fovet arte malum muleetque medendo. 
Olli subridens divus Puer et sacra figens 
Oscula : Patce, Mater, dixit, carissima Mater, 
Nam cur sollicitam te guttula sanguinis angit ? 
Pone modum lacrimis, teque ad majora reserva. 
Tempus erit, manus hzc clavo cum fixa trabali, 
Sanguineos fundet longo cum vulnere rivos. 

(P. Lessy, S. J.) 


XIII 


DIALOGUS 
PUERI JESU ET VIRGINIS MATRIS 


(E Gantico Canticorum imitatus.) 


Puer. — Virgo, sidereis pulchrior ignibus, 
Auro fulgidior, lucidior vitro, 
Rubro gratior ostro, 
Alba candidior rosa. 


Virco. — Jesu, purpureo clarior Hespero, 
Luna splendidior, sole serenior, 

Vernis gratior arvis, 

Hiberna nive purior. 


89 APUD MARIAM STUDIUM 


Puer. — Sic fulges oculis, ut geminus prope 
Qui cum lusit agris fons Eseboniis 
Clausum stare quieto 
Se miratur in otio. 


Virco. — Sic luces oculis, ut geminæ prope 
Lucent, seu fluvio, sive liquentibus 
Lotæ lacte columbæ 
Assedere canalibus. 


Puer. — Quisquis, Virgo, tuas aspieiet genas, 
Poenis aspiciet mala rubentia 
Ramis : cetera claudunt 
Imo se bona pectore. 


Virco. — Quisquis, Nate, tuis hæserit in genis, 
Pictam dispositis artifici manu 
Liliisque rosisque 
Emirabitur aream. 


PUER. — Qui te non amat, est barbarior feris, 
Pardis asperior, tigride sævior, 
Impacatior ursis, 
Iracundior anguibus. 


Virco, — Qui te non amat, est marmore durior, 
Saxis horridior, surdior æquore, 
Inconstantior auris, 
Immansuetior ignibus. 
(P. SARBIEWSKI, S. J.) 


XIV 
MARIÆ HUMILITAS IN SILENTIO 


In omni evangelicarum lectionum serie, nonnisi qua- 
ter Maria loquens auditur : 

Primum ad angelum, sed eum jam semel atque ite- 
rum eam ille fuisset allocutus ; 

Ad Elisabeth deinde, quando salutationis voce exsul- 
tavit Joannes in utero, et, matre magnificante Mariam, 
ipsa magis Dominum magnificare curavit ; 

Tertio ad Filium, cum jam esset annorum duodecim, 
quod ipsa et pater dolentes quæsissent. 

Tandem ad Filium et ministros in Cane nuptiis. Et is 
quidem sermo ingenite mansuetudinis, virginalisque 
pudoris certissimus index. Aliorum quippe suam repu- 
tans verecundiam, sustinere non potuit vini dissimulare 
defectum. Ibi sane a Filio fuit increpata, sed mitis et 
humilis corde nec illi respondit, nec tamen desperavit, 
ministros admonens ut quod diceret facerent. 

Numquid non ab initio venisse pastores, et primam 
omnium Mariam invenisse legitur? « Invenerunt, aitevan- 
gelista, Marian et Joseph et infantem positum in præse- 
pio. » Sic et Magi, si recolis, non sine Maria matre pue- 
rum invenerunt. Et eum in Domini templum, templi 
Dominum induceret, multa quidem a Simeone, tam de 
Filio quam de se ipsa audivit ; sed tarda ad loquendum 
et velox ad audiendum, Maria « conservabat omnia verha 
hæc conferens in corde suo » ; in hisque omnibus, nec de 
ipso dominicæ Incarnationis sacramento quodcumque 
verbum fecisse reperies. 

Filioli, si Mariam diligitis, placere Marie si conten- 
ditis, ejus modestiam æmulamini; nihil enim tam ido- 
neum homini, nihil tam congruum Christiano. 

(S. BERNARDUS, Sermo in Dominica infra octavam Assumpl.) 

XV 


MARIA HUMILITAS IN SERMONE 


Jam, ut vidimus, Mariæ humilitas in silentio commen- 
datur, sed evidentius resonat in sermone. 

Ab angelo audit : « Quod ex te nascetur sanctum vo- 
cabitur Filius Dei », et nihil aliud nisi Domini ancillam 
se esse respondet. 

Ventum est ad Elisabeth, cui continuo Virginis gloria 
singularis per Spiritum revelatur : Miratur personam ve- 
nientis : « Unde hoe mihi, ut veniat Mater Domini ad 
me? » 

— Commendat vocem salutantis : « Ut faeta est vox 
salutationis tu: in auribus meis, exsultavit gaudio infans 
in utero meo. » 

— Beatificat fidem eredentis : « Beata quæ credidisti, 
quoniam perficientur in te que dieta sunt tibi a Do- 
mino. » 

Magna quidem præconia, sed devota humilitas nihil 
sibi passa retinere, in eum magis universa refudit cujus 
in se beneficia laudantur : 

« Tu, inquit, magnificas matrem Domini, sed magni- 
ficat anima mea Dominum. 

« In voce mea filium perhibes gaudio exsultasse, sed 
exsultavit spiritus meus in Deo salutari meo. 

« Beatam esse dicis que credidit, sed fidei et beati- 
tudinis causa respectus est supernæ bonitatis, et ex hoe 
magis Beatam me dicent omnes generationes, quia an- 
cillam humilem et exiguam respexit Deus. » 

Agit hoe nimirum in electorum cordibus gratie præ- 

rogativa divinæ, ut eos nec humilitas pusillanimes faciat, 
nec magnanimifas arrogantes. 


(S. BERNARDUS, Sermo in Dominica, infra oclavam Assumpt.) 


XVI 
VALLIS HUMILITATIS 


Quam amoena est, o Domina, o Mater, o Virgo, humi- 
litatis tuæ vallis, divinitatis gratia irrigata ! 


Quam laudabile virginitatis tue lilium in humilitatis 
valle procreatum ! 


Vallis tua, Domina, Paradisi floribus dealbata ; deli- 
ciis plena est et amoenitate. 


Quam emiserunt illius flores ascendens fragrantia 
æthera penetravit. 


Quasi soli obvians, ejus inter radios transcendit, fir- 
mamentique altitudinem excessit. 


Sidereas regiones suavitate replevit, et celsum petens 
divine Majestatis palatium, 


Cæli Dominum delectavit, omnemque cælorum mili- 
tiam. Domino placuit agelli tui fructus. 


Propterea illum muro conclusit in gyrum, et sibi soli 
servavit illius aditum. 


Sicut in vellus pluvia, sic in eam Dominus descendit ; 
unde merito benedicta diceris in omnibus gentibus. 


Beatam merito te dicunt omnes generationes ; in te 
perficiuntur que longe ante prophetæ prædicaverunt. 


(P. Racer, S. M. Firginale gloriose Genitricis Mariæ, 
Gaume éditeur, Rondelet successeur.) 

XVII 


MARIA NEC PRIMAM SIMILEM VISA EST 
NEG HABERE SEQUENTEM 


Non est equidem quod me magis delectet, nec quod 
terreat magis quam de gloria Virginis Mariæ habere 
sermonem. 

Ecce enim si in ea laudavero virginitatem, multe 
mihi virgines post eam videntur offerri. Si humilita- 
tem prædicavero, invenientur forte vel pauci qui, docente 
ejus Filio, mites facti sunt et humiles corde. Si ejus 
misericordie multitudinem magnificare voluero, sunt 
aliqui misericordie; viri etiam et mulieres. 

Unum est in quo nec primam similem visa est, nec 
habere sequentem, gaudia matris habens cum virginitatis 
honore. Mariæ privilegium est, non dabitur alteri ; sin- 
gulare est, sed continuo etiam indicibile invenitur, ut 
nemo assequi possit, sic nec eloqui quidem. 

Quid, si adjicias cujus Mater ? Quæ jam poterit lingua 
etiam angelica dignis extollere laudibus Virginem 
Matrem ! Matrem autem non cujuslibet, sed Dei ! Duplex 
novitas, duplex miraculum ; sed digne prorsus aptissi- 
meque conveniens. 

Neque enim filius alius Virginem, nee Deum decuit 
partus alter ! 

(S. BERNARDUS, Sermo IV de Assumptione B. Virginis). 

XVIII 


QUOMODO MARIA MAGNIFICAVIT DOMINUM 


Magnificat anima mea Dominum, et exsultavit spiritus 
meus in Deo salufari meo. (Luc., I, 46-56.) 


Dus res, anima scilicet et corpus, duplici laude fun- 
guntur : anima Dominum praedicat, spiritus Deum. Non 
quod alia laus Domini, alia Dei sit; sed quia qui Deus 
est, idem et Dominus est, et qui Dominus est idem et 
Deus sit, queritur quomodo magnificat Dominum. Si 
enim Dominus nec augmentum nec detrimentum aeci- 
pere potest, et quod est est, qua ratione nunc Maria lo- 
quitur : Magnificat anima mea Dominum? 

Si considerem Dominum Salvatorem imaginem esse 
invisibilis Dei, et videam animam meam factam ad ima- 
ginem conditoris, ut imago esset imaginis, (neque enim 
anima mea specialiter imago est Dei, sed ad similitudi- 
nem imaginis prioris effecta est) tunc videbo quoniam 
in eorum exemplum qui solent imagines pingere, et, 
uno vultu regis accepto, ad principalem similitudinem 
exprimendam, artis industriam commendare, unus- 
quisque nostrum ad imaginem Christi forinans animam 
suam, aut majorem ei aut minorem ponit imaginem, 
vel obsoletam, vel sordidam, aut claram atque lncentem 
et splendentem ad imaginis principalis effigiem. 

Quando igitur grandem fecero imaginem imaginis, 
id est, animam meam, et magnificavero eam opere, cogi- 
tatione, sermone, tunc imago Dei grandis efficitur, et 
ipse Dominus, cujus imago est in nostra anima, magnifi- 
catur. Et quomodo crescit Dominus in nostra imagine, 
sic, si peccatores fuerimus, minuitur atque decrescit. 

Sed nos, pro imagine salvatoris, sæpe nobis alias ima- 
gines induimus. Pro imagine Verbi, sapientiæ, justitia, 
ceterorumque virtutum, diaboli formam assumimus, ut 
dicatur de nobis : serpentes, generatio viperarum. 


(S. HigRONYMUS, Translatio homiliarum Origenis.) 


XIX 
FECIT MIHI MAGNA QUI POTENS EST 


Sicut Deus, sua potentia, parando cuncta, Pater est et 
Deus omnium, ita Beata Dei Genitrix Maria, suis meritis 
cuncta reparando, Mater est et Domina rerum. Deus 
enim est Dominus omnium, singula in sua natura pro- 
pria jussione constituendo, et Maria es! Domina rerum, 
singula congenitæ dignitati per illam quam meruit gra- 
tiam restituendo. 

Et quemadmodum Deus, ex sua substantia, eum 
genuit per quem cunctis originem dedit, ita Beata Virgo 
Maria, de sua carne mundissima, illum peperit qui 
decorem primæ creationis cunctis restituit. Item, sicut 
nulla rerum species nisi per Dei Filium facta subsistit, 
ita lex debite damnationis neminem deserit, nisi quem 
ab ea Filius Beatæ Marie Virginis absolvit. 

Quis igitur ista recto sensu et corde sincero perpen- 
dens, plene percipere queat excellentiam hujus Virginis, 
per quam tam inæstimabilia bona habet rerum natura, 
per quam tam inæstimabili gratia, a tam inæstimabili 
defectione mundus erectus est. Quis tam miram et tam 
inauditam hujus beatissime mulieris gratiam oculo men- 
tis aspiciens, non obstupescat, et non modo elinguis, 
verum etiam a tantæ rei comprehensione prorsus immu- 
nis fiat. 


(S. ANSELMUS, De excellentia Virginis Mariæ, caput X.) 

XX 
RESPEXIT HUMILITATEM ANCILLAE SUAE 


Per violam humilitas exprimitur. Quare autem flos 
violaceus humilitatem significet, statura, situs, odor, 
color et vis ipsius manifestant. Statura enim modica, 
situs est terre proximus, odor suavis et salubris, color, 
primo aspectu, abjectus quidem, illis precipue qui flos- 
culi virtutem ignorant, agnoscentibus autem fit ipsa 
despectio commendabilis et dilecta. 

Bonus profecto flos humilitatis fuit quz viola florem 
cælestem, Verbum æterni Patris, in uterum terreni floris 
Beatæ Virginis, mirifica sui odoris duicedine attraxit, ut 
ipsa testatur : « Exsultavit spiritus meus in Deo salutari 
meo, quia respexit humilitatem ancille sue. » — Quid 
dicis, Maria ? Numquid non alios flores habes ?—Habeo, 
inquam; tota enim floreo, nullius floris expers, quia 
nulla virtute careo, cum tota sim speciosa etmacula non 
sitin me. Habeo lilium castitatis utpote quæ, prima, 
votum conservandæ castitatis Domino vovi. Habeo 
rosam caritatis que me coegit ut votum istud vove- 
rem antea ignotum. Habeo et alios quoscumque flores, 
sed ex his nullum tanta prærogativa respexit in me 
Dominus ut viole mew florem ; respexit enim humilita- 
tem ancille sux. 

Virgo virginum prima summam gloriam in humilita- 
tis viola ponit, licet in ea lilium castitatis singulariter 
candeat, rosaque caritatis rubescat. Si vultis et vos, 
oculo misericordie, oculo gratie a Domino respici, 
humiles estote. 

(S. BERNARDUS, Vitis mystica, cap. XVII, passim.) 

XXI 


MARIA EVA NOVA 


Missus est Angelus Gabriel ad Virginem. 


Missus est a Deo ad Virginem, id est, a celso ad humi- 
lem, a Domino ad ancillam, a Creatore ad creaturam. 
Quanta dignatio Dei, quanta virginitatis excellentia ! 

Lætare, pater Adam, sed magis tu, o Eva mater, 
exulta, qui sicut omnium parentes, ita omnium fuistis 
peremptores ; et quod infelicius, prius peremptores 
quam parentes. 

Ambo tamen nunc consolamini super filia et tali 
filia : sed illa magis de qua malum ortum prius, cujus 
opprobrium in omnestransiit mulieres. Instat namque 
tempus quo jam tollatur opprobrium, nec habeat vir 
quid causetur adversus feminam, qui utique, dum se 
imprudenter excusare conaretur, crudeliter illam accu- 
sare non cunelatus est, dicens: « Mulier quam dedisti 
mihi sociam mihi dedit de ligno, et comedi. » 

Propterea, curre, Eva, ad Mariam, curre, mater, ad 
filiam ; filia pro matre spondeat, ipsa matris opprobrium 
auferat, ipsa patri pro matre satisfaciat; quia ecce si 
vir cecidit per feminam, jam non erigitur nisi per femi- 
nam. f 

Quid dicebas ? o Adam : « Mulier quam dedisti 
mihi sociam mihi dedit de ligno, et comedi. » Verba 
malitiæ sunt hiec, quibus magis augeas quam deleas 
culpam. Verumtamen sapientia vicit malitiam, cum 
occasionem veria quam a te Deus interrogando elicere 
tentavit sed non potuit, in thesauro indeficientis suæ 

pietatis invenit. Redditur nempe femina pro femina, 
prudens pro fatua, humilis pro superba, quæ pro ligno 
mortis gustum tibi porrigat vite, et pro venenoso cibo 
amaritudinis dulcedinem pariat fructus æterni. 

Mula ergo inique excusationis verbum in vocem gra- 
tiarum, et dic: « Domine, mulier quam dedisti mihi, 
mihi dedit de ligno vite et comedi, et dulce factum est 
ori meo, quia in ipso vivificasti me. » — Ecce enim ad 
hoc missus est Angelus ad Virginem. 


(S. BERNARDUS, Homilia II super Missus est.) 


XXII 
AURORÆ COMPARATUR BEATA VIRGO MARIA 


Solem ambæ pariunt Aurora et Virgo ; sed ista 
Solem viva parit, dum parit illa perit. 


O lampas luculenta ! quam multos lætificasti, quando 
Dei splendore illustrata, desideratum illud lumen seden- 
tibus in tenebris et umbra mortis protulisti. Te nimi- 
rum ille divini Cantici præcentor a longe intuitus est, 
cum in admirationis voce ita prorupit : « Que est ista 
que progreditur quasi aurora consurgens ? » 

Sicut aurora valde rutilans in mundo progressa es, o 
Maria, quando veri Solis splendorem tanto sanctitatis 
jubare præcucurristi, ut vere dies salutis, dies propitia- 
tionis, dies quam fecit Dominus, tua claritate digne fue- 
ritinitiata. Felix aurora felicis diei nuntia exstitisti ! 
sed talem diem nonne talis decebat aurora! 

Etrecte quidem auroræ officium implesti. Ipse enim 
Sol justitia de te processurus, ortum suum matutina 
quadam irradiatione præveniens, in te suæ lucis radios 

copiose transfudit, quibus inductas ab Eva potestates 
in fugam convertisti, atque ita cunctis gentibus deside- 
ratum solem mundo invexisti. 


XXIII 


MARIA MONS SUBLIMIS ET FRUGIFER 
Fuit vir quidam de monte Ephraim (Jumc., XVII, 1.) 


Potest hujus montis nomine Beatissima Virgo Dei Geni- 
trix designari: mons quippe fuitquæ omnem electæ crea- 
ture altitudinem, electionis suæ dignitate transcendit. 
Annon mons sublimis Maria? que, ut ad æterni Verbi 
conceptionem pertingeret, meritorum verticem, supra 
omnes angelorum choros, usque ad Deitatis solium 
erexit. 

Hujus montis preclarissimam dignitatem Isaias vati- 
cinans ait: « Erit in novissimis diebus, præparatus mons 
domus Domini, in vertice montium. » — Mons quippe 
in vertice montium fuit Maria, cujus altitudo supra 
omnes sanctos refulsit. At, sicut mons altitudinem, ita 
domus designat habitationem. Mons et domus apte dici- 
tur benedicta Virgo, que dum incomparabilibus est 
illustrata meritis, Dei unigenito, in quo recumberet 
sacrum præparavit uterum. Etenim, nec mons in vertice 
montium esset, nisi illam, supra angelorum altitudinem, 
divina fecunditas levaret, nec domus Domini fieret, nisi 
in ejus utero, per assumptam humanitatem, Verbi divi- 
nitas jaceret. 

Sed recte mons Ephraim dicitur, seu frugifer, de qua 
optimus fructus, id est, novus homo generatur, et quam 
certe, in fecunditatis suæ gloria, pulchram ornatamque 

propheta respiciens : « Egredietur, ait, virga de radice 
Jesse, et flos de radice ejus ascendet. » 


(S. GREGORIUS MAGNUS, Comment. in libro I Regum.) 


XXIV 


VIOLÆ COMPARATUR VIRGO MARIA 


Quicumque in scripturis et in creaturis amabilia 
inveneris aut suavia, quecumque pulchra et redolentia, 
quacumque pretiosa vel laudabilia, Mariæ laudibus sunt 
convenientia. 

Prætermissis aliis omnibus, de viola dicamus, ut 
qualiter Beatam Virginem significet ostendamus. 

Habet viola purpureum colorem, et purpura regalem 
indicat dignitatem.— Maria autem vere purpurala utpote 
qui supra omnes sanctos regali affulsit dignitate, atque 
pre omnibus regaliter egit, vitia deprimens virtutesque 
erigens. 

Habet etiam viola odoris suavitatem, per quam 
bonam designat opinionem. — Habuit vero Maria non 
solum intus sanctitatem in conscientia, sed etiam sanc- 
titatis opinionem et famam. Novit enim, ut ait apostolus, 
quod « justi bonus odor in omni loco ». Ideo viola 
exslitit adeo odorifera, ut non tantum homines resper- 
serit, sed et angelos in sui admirationem converterit. 

Omnis denique viola naturaliter caput ad ima deflectit, 
quasi in humilitatis exemplum. — Quæ quidem virtus 
in Virgine quin excellenter fuerit quis dubitet? Cum 
enim ab angelo Mater Dei simulque mundi Domina et 
cæli Regina pronuntiaretur, quis nescit illius humile res- 
ponsum : « Ecce ancilla Domini. » Et in hoc, quam 

vere viola fuit, quam vere caput ad ima deflectit ! dum, 
in quo major exstitit, semetipsam amplius humiliavit, 
eligens non alta de se sapere, sed humilibus consentire. 
Habebat enim jam tunc scriptum in corde : « Omnis qui 
se humiliat exaltabitur et qui se exaltat humiliabitur. » 
Et nos viole. simus Beatam Virginem imitando. Illi 
pro viribus conformemur in sanctitate, ut consortes 
fieri mereamur in beatitudine. 
(Huco a Sancro VICTORE, Sermo XLVI in Assumpt, B.Virginis.) 


XXV 
MARIA ARCÆ COMPARATA 


In testamento vetere, duas legimus fuisse arcas, unam 
scilicet diluvii et alteram fœderis. 

Diluvii arca, ait sanctus Bernardus, arcam gratie 
significavit, nempe Mariæ excellentiam. 

Sicut enim per illam evaserunt Noe ejusque familia 
diluvium, sie nos per istam peccati naufragium. 

Ilam Noe ut diluvium evaderet fabricavit, istam 
Christus ut humanum genus redimeret sibi præparavit. 

Per illam octo anim: tantum salvantur, per istam 
omnes ad æternam vitam vocantur. 

Illa de lignis levigatis facta est, ista de virtutibus 
ædificata consummatis. 

Illa superferebatur aquis diluvii, illa nullius vitii sensit 
naufragia. 

Ita divus Bernardus de arca diluvii; hee audi sancti 
Ambrosii de arca fœderis : 

Arcam quid nisi beatam Mariam dixerimus ? 

Siquidem intrinsecus arca portabat testamenti tabu- 
las; Maria autem ipsius testamenti heredem. 

Illa intra semet legem, hæc Evangelium retinebat. 

Illa Dei vocem habebat, hac Verbum. 

Verumtamen arca intus forisque auri nitore radiabat, 
sed et sancta Maria intus forisque virginitatis splendore 
fulgebat. 

Tila terreno ornabatur auro, ista celesti. 

In illa manna, Christum significans; ista Christum 
ipsum, panem cælestem ac vivum, nobis genuit et praebuit 
manducandum. 


XXVI 


DE QUIBUSDAM MARLE SYMBOLIS 


Maria beatus et apricus ille Paradisus, qui neque ara- 
tro scissus neque rastro vexatus, omnigenas delicias et 
medicamenta progerminat, qui hane imprimis protulit 
vite arborem, cujus salutaris fructus ligni quondam 
improbe gustati venena sustulit. 

Maria Columba est cælestis, felix nuntia finis diluvii 
animas in infernum deglutientis, quæ, sicut Noe columba, 
ad vesperam venit ad nos Jesum portans, verum olive 
ramum, virentibus gratia et pace foliis. 

Maria Rubus ardens et incombustus, de quo medio 
Jehovah hominibus locutus est ; rubus in flammis semper 
virens et floridus, in signum Marie Virginitatis immacu- 
late. Unde et hæc vox Ecclesie : Rubum quem viderat 
Moyses incombustum conservatam agnovimus tuam 
laudabilem virginitatem. 

Maria Vellus Gedeonis. « Quid, ait divus Bernardus, 
quid illud vellus Gedeonis significat (quod utique de 


carne tonsum sed sine carnis vulnere, in area ponitur, 
ge 

et nunc quidem lana, nune vero area rore perfunditur) 
nisi carnem de carne Virginis assumptam, absque detri- 
mento virginitatis. Cui utique, distillantibus cælis, tota 
se divinitatis plenitudo infundit, adeo ut ex hac plenitu- 
dine omnes acceperimus, qui sine illa nihil aliud quam 
terra arida sumus. » 

Maria nobilis illa Domus quam ipse sibi Dei Filius, 
Patris sapientia ædificavit, septem columnis, ut in ejus 
penetralibus versaretur qui nonnisi in altissimis habitat: 
Domus aurea, tota cælestibus referta divitiis ; gazophy- 
lacium grati: ex quo bonis omnibus adimplemur. 

Maria Nubecula illa Carmeli, quz ascendebat de mare, 
id est, de profundo et arcano Dei mysterio, paulatimque 
cælo obducta, in gratiæ pluviam tam grandem est dilapsa, 
ut omnem terre superficiem consperserit, animasque 
sitientes et vitiis aut concupiscentiis exustas recrearit. 


(ABBE PILLOT, Marie dans ses figures, ses symboles...., p. 43.) 


XXVII 


AD SACRAM ÆDEM LAURETANAM 


Hæccine sancta domus ? Mariæ domus ? alma Genitrix 
Hic genita est, genitura Deum ? demissus ab æthra 
Nuntius hue Gabriel, inopes intrare penates 
Jussus, ab æterno portavit Patre salutem ? 

Huccine, quod nullis est enarrabile verbis, 

Atque omnem superat mentem, Deus æthere ab alto 
Labitur, exiguaque volens includitur alvo 

Parvulus, immensum digito qui librat Olympum ! 
... Hae calcata Deo vestigia : lusit Jesus 

Æde sub hac infans. Hic blandulus oscula Matri 
Natus, et hic nato blanda obtulit oscula Mater. 

Hic fessum cunæ aut gremium fovere Parentis, 
Molliter hærentem, fusis ad colla lacertis, 
Jucundumque bibit, cantu fallente, soporem. 

.. O dilecta Deo sedes et culta Tonanti 

Regia, supra orbem felix, cæli æmula : qua nec 
Altera stellifero magis est veneranda sub axe, 
Nec metuenda magis... 

Aa ..... Judææ a finibus illam 
Barbaricis infensam armis, sublime per auras 
Siderei vexere chori : longoque recursu, 
Fortunate, tua, Picens, in sede locarunt. 

Tune venerabundas, curvato tergore, plantas 
Sponte sua flexisse caput, Dominæque potenti 
Assurrexe ferunt, Zephyri cælestibus auris 
Jugiter optarunt et dulce per aera pondus 
Sustentare, avidis instantes oscula labris. 

Quin etiam, supplex palmas ad sidera Titan 
Sustulit Adriacus, volucrem dum prospicit ædem 
Nocturnis radiare undis, et finibus alte 
Impendere suis, Venetamque invitat ad urbem. 
Sed fugit illustrem patriam, fastusque superbos 
Excelsi Regina poli, moremque modumque 
Antiquum retinens, humili se sistit in ora. 

Nec statio diuturna tamen : (mirabile dictu, 
Horrendum visu!) gentes exosa nefandas 

Casta domus, cædem, luxus et turpia fratrum 
Jurgia, furtivo per proxima rura volatu, 

Ter, quater avecta est : certoque in littore tandem 
Vix stetit... 


(Ex carminibus illustrium poetarum italorum.) 

PRÆNUNTIATUM SACRIFICIUM 


Stupete gentes ! fit Deus hostia. 
Se sponte legi legifer obligat ! 
Orbis Redemptor, nunc redemptus 
Seque piat sine labe Mater. 


De more matrum Virgo puerpera 
Templo statutos abstinuit dies ! 
Intrare sanctum quid pavebas 
Facta Dei prius ipsa templum ? 


Ara sub una se vovet hostia 
Triplex. Honorem virgineum immolat 
Virgo sacerdos; parva mollis 
Membra puer, seniorque vitam. 


Heu ! quot enses transadigent tuum 
Pectus! quot altis nata doloribus 
O Virgo ! quem gestas cruentam 
Imbuet hic sacer agnus aram. 


Christus futuro, corpus adhue tener, 
Præludit insons victima funeri. 
Crescet ; perfuso vir eruore 
Omne scelus moriens piabit. 
(SANTEUIL. ) 

II 


SACRIFICIUM ACCEPTATUM 
(Maria in die Præsentationis.) 


Salutem mundi procuro, mundi procurationem exerceo, 
officium meum impleo. Novi quid egeat mundus, quare 
Jesum contulerit mihi Deus. Pro mundi salute mihi do- 
navil : quia sic Deus mundum dilexit, ut filium suum 
unigenitum daret. 


Dono igitur eum etiam ego, et caritate eviscerata, 
quia ad hoc illum accepi; caritate festina, quia prius 
non potui; caritate integra, quia nihil mihi retinui; ca- 
ritate materna, quia nulli invidi; caritate consummata, 
quia plus donare non valui. Illum dono in illuminationis 
donum, in conversationis exemplum, in glorificationis 
premium. 


Novi quid donem ; novi pro quibus donem : pro dilec- 
tis meis filiis illum offero, pro illis redimendis, pro 
illis expiandis, pro illis informandis, instruendis, refi- 
ciendis, gratificandis atque glorificandis. 


Ilum repono quia verus est Agnus qui tollit peccata 
mundi. Hunc sola dives offero, quia sola agnum habeo 

quem perfeeta cum virginitate Dominum et hominem 
parturi. 


Scio ergo quid donem filiis gratiæ qui hujus doni esse 
parücipes volunt. Et non solum Filium meum, sed 
meipsam super hoe donum dono, atque ipsorum advo- 
catam, genitricem, tutrieem, neenon thesaurorum Fili 
dispensatricem inviolabili caritate repromitto. 

(S. BERNARDINUS SIENNENSIS, Sermo in die Prasentatimis.) 


III 


VENIT HORA JESU 


Ecce filius tuus... Ecce mater tua! (Joan., XIX, 26-27.) 


Hac est illa hora de qua Jesus aquam conversurus iu 
vinum dixerat Matri : « Quid mihi et tibi est, mulier? 
nondum venit hora mea. » (Joan., II, 4.) 


Hanc itaque horam praedixerat, que tunc nondum ve- 
nerat, in qua deberet agnoscere moriturus,de qua fuerat 
mortaliter natus. Tunc enim divina facturus, non divini- 
fatis sed infirmitatis Matrem velut incognitam repelle- 
bat : nunc autem humana jam patiens, ex qua fuerat 
factus homo, affectu commendabat humano. 


Moralis igitur insinuatur locus. Facit quod faciendum 
admonet, et exemplo suos ministros instruit preceptor 
bonus, ut a filiis impendatur cura parentibus; tanquam 
si lignum illud, ubi fixa erant membra morientis, etiam 
cathedra fuerit Magistri docentis. 

Ex hac doctrina didicerat Paulus apostolus quod doce- 
bat: «Si quis autem suis et maxime domesticis non 
providet, fidem negavit et est infideli deterior. » Quid 
vero tam cuique domesticum quam parentes filiis, aut 
parentibus filii? 


Hujus itaque saluberrimi præcepti ipse magister sanc- 
torum de seipso constituebat exemplum, quando non ut 
famule Deus quam creaverat et regebat, sed ut Matri 
Homo, de qua creatus fuerat et quam relinquebat, alte- 
rum pro se quodammodo filium providebat, 

(S. AUGUSTINUS, Tract. in Joannem.) 


IV 
CHRISTI JESU CRUCIFIXI TESTAMENTUM 


Maria Mater Domini ante filii crucem stabat... Nemo 
me hoe docuit nisi sanctus Joannes evangelista. Mundum 
alii concussum in passione Domini conscripserunt, cæ- 
lum tenebris obductum, refugisse solem, in paradisum 
latronem post piam confessionem receptum. Joannes 
docuit quod alii non docuerunt, quemadmodum in cruce 
positus Matrem appellaverit; plus putans quod victor 
suppliciorum pietatis officia Matri exhibebat, quam quod 
regnum cæleste donabat. Nam si religiosum est quod 
latroni donatur venia, multo uberioris pietatis est quod 
a Filio Mater tanto affectu honoratur. 


Ecce, inquit, Filius tuus... Ecce Mater tua! (Joan., 
XIX, 26, 27.) Testabatur de cruce Christus, et inter 
Matrem et Discipulum dividebat pietatis officia. Con- 
debat dominus non solum publicum, sed etiam do- 
mesticum testamentum, et hoc ejus testamentum signa- 


MATER DOLOROSA 108 


bat Joannes, dignus tanto testatore testis. Beatum testa- 
mentum ! non pecuniæ sed vitæ æternæ, quod non atra- 
mento scriptum est, sed Spiritu Dei vivi qui ait: 
Lingua mea calamus scribe velociter scribentis. 


Sed nec Maria minor quam Matrem Christi decebat. 
Fugientibus apostolis, ante crucem stabat, et piis oculis 
Filii vulnera spectabat. Aut fortasse, quia cognoverat, per 
Filii mortem, mundi redemptionem, aula regalis etiam 
sua morte putabat se aliquid publico addituram mu- 
neri... 


Habemus hic pietatis magisterium. Docet lectio quod 
maternus debeat affectus imitari, quod sequi reverentia 
filiorum : ut ille se offerant in filiorum periculis, et illis 
amplius sollicitudo materna quam su: mortis mæstitia 
sit dolori. 

(S. AmpRosius, Epist. LXIII.) 


V 
REGINA MARTYRUM 


Martyrium Marie Virginis tam in Simeonis prophetia, 
quam in ipsa Dominica Passionis historia commendatur. 
« Positus est hic, ait sanctus senex de puero Jesuj in 
signum cui contradicetur, et tuam ipsius animam (ad' 
Mariam dicebat) pertransibit gladius. » (Luc., II, 34.) 


Vere tuam animam, o beata Maria, gladius pertran- 
siit. Alioquin nonnisi eam pertransiens, carnem filii tui 
penetraret. Et quidem, postquam emisit spiritum tuus 
ille Jesus, ipsius plane non attigit animam crudelis 
lancea quz latus aperuil, sed tuam utique animam per- 


E. 4 

transiit. Ipsius nimirum anima jam non erat ibi, sed tua 
inde nequibat avelli. Tuam ergo pertransiit animam vis 
doloris, ut plus quam martyrem te non immerito prædi- 
cemus, in qua corporee sensum passionis excesserit 
compassionis affectus. 


Annon tibi plus quam gladius fuit sermo ille, revera 
pertransiens animam et pertingens usque ad divisionem 
anime et spiritus : « Mulier, ecce filius tuus ! » O com- 
mutationem ! Joannes tibi pro Jesu traditur, servus pro 
domino, discipulus pro magistro, filius Zebedæi pro filio 
Dei, homo purus pro Deo vero. Quomodo non tuam affec- 
tuosissimam animam pertransiret hæc auditio, quando et 
nostra, licet saxea, licet ferrea pectora, sola recordatio 
scindit ? 


Non mireris quod Maria martyr in anima fuisse dica- 
tur. Miretur qui non meminerit se audisse Paulum, inter 
maxima gentium crimina, memorautem quod sine affec- 
tione fuissent. Longe id fuit a Mariæ visceribus, longe id 
sit etiam a servulis. 


Sed forte quis dicat : Numquid non eum præscierat 
moriturum ? Et indubitanter. Numquid non sperabat 
resurrecturum ? Et fideliter. Super hec doluit cruci- 
fixum? Et vehementer. Alioquin, quisnam tu, frater, 
aut inde tibi hæc sapientia, ut mireris plus Mariam com- 
patientem, quam Mariæ Filium patientem ? Ille etiam 
mori potuit, ista commori corde non potuit! Fecit illud 
caritas qua majorem nemo habuit; fecit et hoc caritas 
cui post illam similis altera non fuit. 

(S. BERNARDUS. Sermo de duodecim stellis). 

VI 
AD BEATAM VIRGINEM 
Filio jam in cruce mortuo. 


Occidit : in pectus cervix inflexa recumbit ! 
Occidit : exanimum de cruce pendet onus! 


Quæ mens, quis tibi nunc, Mater mæstissima, sensus ? 
Mors pariter vitam non rapit ista tuam? 


Ah! plus quam vitam rapuit, cum sustulit illum, 
Qui tibi spes omnis vitaque solus erat. 


Ferreus heu! certeque nimis crudeliter hostis 
Luctibus his causam qui tibi cumque dedit (4). 


Quid loquor ! ille ego sum, nil quærimus ultra, 
Me peragis vultu, Virgo, silente reum. 


Quas merui Deus ipse suo dat sanguine penas, 
Quem læsi pro me sustinet esse reum. 


Quam plectar merito flammisque perennibus urar, 
Si mea non tangat pectora tantus amor. 


(Swronius Hosscnuius, S.J., Elegia in Christo moriente.) 


VII 
AD BEATAM VIRGINEM 
Filii corpus gremio sustinentem. 


Tene ego, nec movear, videam, mæstissima matrum 
Complexam nati membra cruenta tui ? 


(1) Qui tibi eumque dedit = quicumque tibi dedit. 

Deque tuis oculis illius in ora cadentes 
Aspiciam lacrimas, contineamque meas? 


Ecce suo tecum rerum natura parenti 
Ingemit, et quo tu funere læsa dolet. 


Sol tam funestæ ne spectet crimina cædis, 
Avertit vultus, oraque mæsta tegit. 


Sub pedibus mugit tellus : convulsa dehiscunt 
Marmora : lugubris fertur ad astra fragor. 


Uuus ego immotus funus tam flebile possim, 
Et tua non madidis ora videre genis? 


Non rigor hic meus est, tua me, tua flentis imago 
Sauciat : utque facit sauciet usque precor. 


Qui sum causa tui, sim pars quoque, Diva, doloris, 
Et minuam luctus hac ego parte tuos. 


Me meminisse decet, cum sub cruce pallida stares, 
Quæ fuerint Nati verba suprema tui. 


Ille mihi moriens : « Serva communis amorem 
Matris, ait : tibi jam quæ mihi Mater erit. » 


Hinc crevit, crescatque precor, qui tempore ab illo 
Me tenet et totum se tibi debet amor. 


Omnia quæ pateris mihi sint communia tecum ; 
Ni fuerint, nati nomen inane gero. 
(Sironius Hosscxius, S.J.) 

CALVARII ROSÆ 


Captus, post plurimas illusiones tam Judaeorum quam 
Gentium, post sanguinis plures effusiones, clavis immi- 
tibus manibus simul et pedibus perforatur, lignoque 
crucis configitur Salvator noster mitissimus Jesus. 

Intuere et respice Rosam Passionis sanguineæ, quo- 
modo rubet in indicium ardentissimæ caritatis. Conten- 
dunt passio et caritas : ista ut plus ardeat, illa ut plus 
rubeat. : 

Vide quomodo hoc flore rose floruit optima vitis nos- 
tra rubieundus Jesus, filius mysticæ Rosæ. Vide totum 
corpus sicubi sanguineæ rose florem non invenias. Ins- 
pice manum unam et alteram, si rose florem in utraque 
non invenias. Inspice pedem unum et alterum, numquid 
non rosei ? Inspice lateris aperturam, quia nec illa caret 
rosa, quamvis subrubea sil, propter mixturam aqui: 
cum enim unus militum lancea latus ejus perforasset, 
exivit sanguis et aqua. 

Respice, Domine, sancte Pater, de sanctuario tuo, de 
excelso cælorum habitaculo, et intuere hanc sacrosanc- 
tam hostiam quam tibi offert magnus Pontifex noster, 
sanctus puer tuus Dominus Jesus, pro peccatis fratrum 
suorum, et esto placabilis super multitudinem malitiae 
nostre. — Cognosce, Pater, tunicam filii tui Joseph. 
Heu! fera pessima (1) devoravit eum, et in furore suo 
ejus vestimentum (2) conculcavit ! Ecce quas in eo reli- 
quit scissuras quinque lamentabiles! 

(S. BERNARDUS, ex Breviario, in Festo V vulnerum.) 


(1) Fera pessima, i. e. peccatum. t 
(2) Vestimentum, i. e. humanitas Domini, quæ Passionis 
vulnera retinet. 

IX 
VIRGO ET CRUX 


Ave Virgo, salve lignum, 

Laude digna, laude dignum, 
Salutis principia. 

Virgo porta verz lucis, 

Per te, perque lignum crucis 

Datur reis venia. 

Virgo dedit alimentum 
Christo, cui crux tormentum, 

Et utrumque profuit. 

Sic, per Matrem et per crucem, 
Vicit Christus hostem trucem, 

Et cælos aperuit. 

Virgo Mater Christi pura, 
Crux noverca nimis dura 

Matris nescit ubera ; 
Christo dedit lac puella, 

Crux acetum, fel, flagella : 

Tremunt Matris viscera. 
Matri fuit crux dolori, 
Quando vidit suum mori 

Crucis ara Filium ; 

Nunc impletur prophetia 
Simeonis in Maria : 

Christi sensit gladium. 
Nisi, Virgo, peperisset, 
Gerte tantum crux fuisset 

Damnatis supplicium. 

Per te, Virgo, crux laudatur, 
Honoratur, adoratur, 
Habes privilegium. 

Ergo Matrem, ergo lignum 
Veneremur per benignum 
Dei Patris Filium. 


Ut per Matrem et per Crucem 
Habeamus Christum ducem 
Ad eternum gaudium. 
P. RAGEY, Hymnarium quotidianum, Lethielleux, éd.) 


X 
STABAT MATER DOLOROSA ! 


Stabat Mater dolorosa 
Juxta erucem lacrimosa 
Dum pendebat Filius. 


Cujus animam gementem, 
Gontristatam et dolentem, 
Pertransivit gladius. 


O quam tristis et afflicta 
Fuit illa benedicta 
Mater Unigeniti ! 


Que mærebat et dolebat 
Pia Mater, dum videbat 
Nati pzenas incliti. 


Quis est homo qui non fleret, 
Matrem Christi si videret 
In tanto supplicio. 


Quis non posset contristari, 
Matrem Christi contemplari 
Dolentem cum Filio. 


Pro peccatis sus gentis, 
Vidit Jesum in tormentis 
Et flagellis subditum. 

Vidit suum dulcem Natum 
Morientem, desolatum 
Dum emisit spiritum. 


Eia, Mater, fons amoris, 
Me sentire vim doloris, 
Fac ut tecum lugeam. 


Fac ut ardeat cor meum 
In amando Christum Deum 
Ut sibi complaceam. 


Sancta Mater, istud agas, 
Crucifixi fige plagas 
Cordi meo valide. 


Tui Nati vulnerati 
Tam dignati pro me pati 
Pænas mecum divide. 


Fac me tecum pie flere, 
Crucifixo condolere, 
Donec ego vixero. 


Juxta erucem tecum stare 
Et me tibi sociare 
In planctu desidero. 


Virgo, virginum preclara, 
Mihi jam non sis amara : 
Fac me tecum plangere. 


Fac ut portem Christi mortem, 
Passionis fac consortem, 
Et plagas recolere. 


Fac me plagis vulnerari, 
Fac me cruce inebriari 
Et cruore Filii. 

Flammis ne urar succensus 
Per te, Virgo, sim defensus 
In die judicii. 

Christe, cum sit hinc exire 
Da per Matrem me venire 
Ad palmam victoris. 


Quando corpus morietur, 
Fac ut anime donetur 
Paradisi gloria. Amen. 


ÁA* 

I 


LAUS DEI GENITRICIS 


Ave, sidus, lux dierum, 

Ave, gemma mulierum, 

Quz lactasti Regem verum , 
Genitorem filia. 

Ave, Verbi summi Parens, 

Ave, rosa spinis carens, 

Per te viret mundus arens, 
Per te datur venia. 


Ave, Verbi Dei cella, 

Caeli decus, maris stella, 

Serva servos a procella 
Maris hujus noxia. 

Mundum pingis novo flore, 

Florem paris novo more, 

Virgo manens eum pudore, 
Novi floris gratia. 


Regis Mater et Regina, 
Morum dux et disciplina, 
De malorum nos sentina 
Perdue ad cælestia. 
Dele culpas, o Maria, 
Placa Regem prece pia, 
Quia per te patet via 
Ad æterna gaudia. 
(P. RAGEY, Hymnarium quotidianum, Lethielleux, éd.) 

II 
DEI MUNIFICENTIA ERGA MARIAM 


Unus bonorum fons, Deus omnium, 
Quam liberali fundis opes manu ! 
Non ante concessis Mariam 
Quot properas cumulare donis! 


Inter rigentes ceu rosa clauditur 
Spinas, et acres vincit aculeos, 
Præsens amaram virulenti 
Gratia vim fruticis retundit. 


Quantum pudicas inclita virgines 
Præstat, remoto quz Dominam gradu 
Sequuntur, et Regis Parentem 
Siderea comitantur aula! 


Nec angelorum par decus ; hi Deo 
Adstant sedenti, fert hominem Deun 
Maria, nomen dulce Matris 
Virgineo socians honori. 


Regina mundi, Virgo clientium 
Tutela, mæstis perfugium reis, 
Fer nostra Nato vota : tristem 
Non patitur genitrix repulsam. 


Sit Trinitati perpetuum decus, 
Inflicta mundo quæ miserans mala, 
In Matre pignus nascituri 
Non dubium dat habere Christi. 


(Corrm, Hymne de l’Immaculée-Conception.) 

Ill 
QUOD NOBIS MAGIS ARRIDET IN MARIA 


Virgo, decus cæli, Virgo sanctissima, Virgo, 
Qua super angelicos es veneranda choros, 


Tu niveas formosa rosas, tu candida vincis 
Lilia ; tu vultu vineis et astra tuo. 


Pura, columbellæ similis quam lactea vestit 
Penna, nec in toto corpore menda sedet. 


Tu Mater dilecta Dei, tu sponsa vocaris, 
Præcipua vero virginitate places, 


Quz licet edideris, dictu mirabile, Christum, 
Attamen ut fueras intemerata manes. 

Per te nostra caro (meritis ita femina fulges) 
Est immortali conciliata Deo. 

Tu sacrum templum, tu fons uberrimus ille 
Cujus inexpletam detrahit unda sitim. 


Ast peccatorum cum sis, pia Virgo, patrona, 
Duleius hoc nomen pectora nostra movet. 
(TiPHERNUS. ) 


IV 
MARIA STELLA MARIS 


Sævit mare, fremunt venti, 

Fluctus surgunt turbulenti, 

Navis currit, sed currenti 
Tot occurrunt obvia. 

Hinc sirenæ voluptatis 

Draco, canes cum piratis, 

Mortem pæne desperatis, 
Hæc intentant omnia. 


Post abyssos, nunc ad celum 

Furens unda fert phasellum, 

Nutat malus, fluit velum, 
Nautz cessat opera. 


Contabescit in his malis 

Homo noster animalis, 

Tu nos, Mater spiritalis, 
Pereuntes libera. 


Jesu, sacri ventris fructus, 

Nobis inter mundi fluctus, 

Sis via, dux et conductus 
Liber ad sidera. 


Tene clavum, rege navem, 

Tu procellam sedans gravem, 

Portum nobis des suavem, 
Pro tua potentia, 


Nobis, Virgo, sit misertus, 
Ex te natus, nobis datus 
Qui Deus regnat beatus 
Per immensa szcula. 
(Huco a SANCTO VICTORE, Sermo in nativ. Mariæ.) 


y 


HUMANI GENERIS CLAMOR AD MARIAM 


Virgo Dei Genitrix, cujus pulchritudinem sol et luna 
mirantur, subveni clamantibus ad te. 
Tu benedieta et superbenedicta, subveni per naturam. 

` Numquid ita deificata, nostræ humanitatis oblita es ? 
Nequaquam, Domina. Scis enim in quo. discrimine nos 
relinqueris, ubi jaceant servi tui, quantum delinquant. 
Tante misericordiæ tantam non convenit oblivisci mise- 
riam ; si te subtrahit gloria, revocat natura. Non enim 
ita memoraris justitiae Dei solius, ut misericordiam non 
habeas, neque ita es impassibilis ut non compatiaris. 
Naturam nostram habes, non aliam, de tant» pietatis 
rore justum est ut diffiisius infundamur. 


Subveni per potentiam. 

Fecit in te magna qui potens est, et tibi data est 
omnis potestas in cælo et in terra. Nil impossibile cui 
possibile desperatos i in spem beatitudinis relevare. Quo- 
modo enim tue potenti? obviare poterit illa potestas 
qu de carne tua suscepit originem ? Ante illud aureum 
humane reconciliationis altare tu accedis non rogans, 
sed imperans, domina, non ancilla. Moveat te natura, 
potentia moneat quod quanto potentior, tanto misericor- 
dior esse debeas. 


Subveni per amorem. 

Scio, Domina benignissima, te nos amare amore 
invincibili, quos in te et per te Filius tuus et Deus tuus 
summa dilectione dilexit. Quis seit quoties judicis iram. 
refrigeras, cum justitiæ virtus a Deitatis præsentia 
egreditur ? 


—Subveni tandem per singularitatem. 

In tuis manibus thesauri miserationum Domini et sola 
tu es electa cui gratia tanta: concedatur. Absit ut cesset 
manus tua, cum occasionem quæras miseros salvandi! 
Neque enim minuitur tua gloria sed augetur, cum 
paenitentes ad veniam, justificati ad gloriam assumuntur. 


Subveni ergo et revertere ut intueamur te : summa 

enim est gloria post Deum te videre, tibi adhærere, et 
in tu: protectionis munimine commorari. 
(S. Petrus DAMIANUS, De nativ. Beate Virginis. 


VI 
MARLE RECORDATIO QUAM SIT EFFICAX 


Sape quidem vidimus et audivimus multos, suis in 
periculis, nominis Beate Marie Virginis esse recordatos, 
et illico periculi malum evasisse. Velocior enim nonnun- 
quam salus, memorato ejus nomine, quam invocato 
nomine Jesu. Et quidem non ideo quod ipsa major sit 
aut potentior; non enim Jesus magnus aut potens per. 
eam, sed illa per ipsum. 


Quare ergo salus promptior sspe in recordatione 
Matris quam Filii? Dicam quod sentio. Filius quidem 
Dominus est et judex omnium, discernens singulorum 
merita. Dum igitur ipse a quovis, suo nomine invocatus, 
non statim exaudit, id justo facit judicio : invocato au- 
tem nomine Matris, etsi invocantis merita non meren- 
tur, Matris intercedunt merita ut exaudiatur. Quod qui- 
dem humanus usus quotidie probat, cum quis, propo- 
sito amici nomine, ab alio efficaciter impetrat quod 
sua prece numquam impetrare valuisset. 


(S. ANSELMUS, apud Ludolphum de Saxonia.) 

VII 
TURRIS DA VIDICA 


Maria turris fundata super firmam petram, in monti- 
bus sanctis, immobili fundamento : siquidem Deus in 
medio ejus, non commovebitur.—De hac Virgine in Can- 
ticis legitur : « Sicut turris David que ædificata est cum 
propugnaculis, mille clipei pendent ex ea, omnis arma- 
tura fortium. » Vere turris David, illius, inquam, David, 
qui, quinque lapidibus de torrente, id est, quinque vul- 
neribus et crucis baculo, superbum Goliath, gloriantem, 
in Calvario monte prostravit. 

Facta est hæc turris Ecclesie propugnaculum et pec- 
catorum unicum refugium, ut ad ipsam confugiant 
omnes rei, omnes mesti, omnes afflicti, et, ea protegente, 
liberentur ab hoste. 

In quacumque tribulatione, ad Mariam fuge; sive 
peccatis afflictus, sive persecutoribus attritus, sive tenta- 
tionibus turbatus, hanc turrim petito, ad Mariam confu- 
gito. Mille enim clipei pendent ex ea, et contra omnem 
zstum tribulantis, et ad omnem faciem persequentis 
dæmonis, tutissimum in ea clipeum invenis quo te pro- 
tegas. | 

Ibi omnis armatura fortium, ibi fides apostolorum, ibi 
martyrum fortitudo, ibi Virginum puritas, doctorum 
sapientia, anachoretarum paupertas, confessorum devo- 
tio, ibi denique sanctorum omnium virtus agglomerata 
reperitur. Nihil enim unquam alicui sanctorum, speciali 
privilegio est concessum, quod non a principio vitæ et 
cumulatius præfulgeat in Maria. Ecce fortissimum cas- 
tellum, ecce inexpugnabilem turrim, quæ nunquam tri- 
butum aut fidem diabolo prestitit. 

(S. THOMAS, EPISCOPUS.) 

VIII 
MISERICORDIÆ MATER 


Sileat misericordiam tuam, Virgo benedicta, si quis 
est qui invocatam te in necessitatibus, sibi meminerit 
defuisse. Nos quidem servuli tui, ceteris in virtutibus 
congaudemus tibi, sed in hac potius nobis ipsis. 
Laudamus virginitatem, humilitatem miramur, sed mise- 
ricordia miseris dulcius sapit : misericordiam amplecti- 
mur carius, recordamur sepius, crebrius invocamus. 
Hzc est enim quæ totius mundi reparationem obtinuit, 
salutem omnium impetravit. 

Quis ergo misericordie tuæ, o benedicta, longitudi- 
nem et latitudinem, sublimitatem et profundum queat 
investigare? Nam longitudo ejus usque ad novissimum 
diem invocantibus subvenit universis, et latitudo orbem 
terrarum replet, ut tua quoque misericordia omnis terra 
plena sit ; s&c et sublimitas supernee civitatis invenit res- 
taurationem, et profundum sedentibus in tenebris et 
umbra mortis obtinuit redemptionem. 

Per te enim czlum repletum, infernus evacuatus est, 
instauratæ ruins cælestis Jerusalem, expectantibus 
miseris vita perdita data est. Sic potentissima et piissima 
caritas et affectu compatiendi et subveniendi abundat 
effectu, æque locuples in utroque. Ad hunc igitur fon- 
tem sitibunda properet anima nostra; ad hune miseri- 
cordiæ cumulum tota sollicitudine miseria nostra 
recurrat. 

(S. BERNARDUS, Sermo IV in Assumpt. B. Virginis.) 

IX 
MARIA QUAM DULCIS ET OMNIBUS BENEFICA 


Quid ad Mariam accedere trepidet humana fragilitas ? 
nihil austerum in ea, nihil terribile, tota est suavis, om- 
nibus offerens lac et lanam. Revolve diligentius evange- 
licæ historie seriem universam, et, si quid forte incre- 
patorium, si quid durum, si quod denique signum vel 
tenuis indignationis occurrerit in Maria, de cetero sus- 
pectam habeas et accedere verearis. Quod si, ut vere sunt, 
plena magis pietatis et gratie, plena mansuetudinis et 
misericordiæ qua ad eam pertinent inveneris, ei gratias 
age qui talem mediatricem benignissima miseratione 
providit, in qua nihil possit esse suspectum. 

Maria omnibus omnia facta est ; sapientibus et insi- 
pientibus, copiosissima caritate debitricem se fecit. 
Omnibus sux misericordie sinum aperuit, ut de ejus 
plenitudine accipiant universi, captivus redemptionem, 
tristis consolationem, peccator veniam, justus gratiam, 
angelus laetitiam, tota Trinitas gloriam, Filii persona 
humans carnis substantiam, et non sit qui se asbcondat 
a calore ejus. 

Ipsa preterita non discutit merita, sed omnibus 
exorabilem, omnibus elementissimam se praebet, omnium 
denique necessitates amplissimo miseratur affectu. 

Ipsa est quondam a Deo promissa mulier serpentis 
antiqui caput pedis virtute contritura, et cujus calcaneo 
in multis versutiis insidiatus est, sed sine causa. Sola 
enim universam hæreticam pravitatem contrivit. Con- 
triti insidiantes, conculeati supplantatores, confutati 
derogatores, et beatam Mariam dicunt omnes genera- 
tiones. 

(S. BERNARDUS, Sermo de XII prærogativis B. Mariæ). 

X 


MARIA MEDIATRIX AD MEDIATOREM 


Vehementer quidem nobis vir unus et mulier una 
nocuere, sed gratias Deo, per unum nihilominus homi- 
nem et mulierem unam, omnia restaurantur, nec sine 
magno gratiarum fenore. Neque enim sicut delictum 
ita donum, sed damni æstimationem beneficii magni- 
tudo excedit. Sie nimirum prudentissimus et clemen- 
tissimus artifex quod fuerat quassatum non confregit, 
sed utilius omnino refecit, ut videlicet nobis novum for- 
maret Adam ex vetere et Evam transfunderet in Mariam. 

Et quidem sufficere poterat Christus, siquidem et nunc 
omnis sufficientia nostra ex eo; sed nobis bonum non 
erat esse hominem solum, congruumque magis ut 
nostræ adesset reparationi sexus uterque quorum ruinas 
neuter defuisset. 

Fidelis plane et præpotens mediator Dei et hominum 
homo Christus Jesus, sed divinam in eo veremur majes- 
tatem. Absorpta videtur in deitatem humanitas, non quod 
mutata sit substantia, sed affectio deificata. Non sola 
illi cantatur misericordia, cantatur pariter et judicium; 
etsi enim didicit ex his quæ passus est compassionem 
ut misericors fieret, judiciariam tamen potestatem habet." 
— Denique Deus noster ignis consumens est (Deut., IV, 
94). Quidni vereatur peccator accedere, ne quemad- 
modum fluit cera a facie ignis, sic pereat ipse a facie 
Dei. 

Jam itaque nec ipsa mulier benedicta in mulieribus 
videbitur otiosa. Invenietur equidem locus ejus in hac 
reconciliatione. Opus est mediatore apud mediatorem 

istum, nec alter nobis utilior quam Maria. Crudelis 
nimirum mediatrix Eva, per quam antiquus serpens 
Jestiferum etiam ipsi viro virus infudit, sed fidelis Maria 
quæ salutis antidotum et viris et mulieribus propinavit. 
Illa enim seductionis ministra, hac propitiationis; illa 
prævaricationem suggessit, hzc ingessit redemptionem. 

(S. BERNARDUS, Sermo Dominicam infra octavam Assumpt.) 


XI 
MARIA NOBIS LUMEN ET AUXILIUM 


Quæ est ista que progreditur quasi auroru consurgens, pul- 
chra ut luna, elecía ut sol, terribilis ut castrorum acies 
ordinata ? (Cant., VI, 9.) 


Cum aurora finis sit noctis et diei origo, merito per 
auroram designatur Virgo Maria, que finis fuit damna- 
lionis et origo salutis, finis vitiorum et origo virtutum. 

Aurora ista consurgens, pulchra dicitur ut luna, electa 
ut sol, terribilis ut castrorum acies ordinata. — Luna 
lucet in nocte, aurora in diluculo, sol in die : nox autem 
est culpa, diluculum pænitentia, dies gratia. 

Qui ergo jacet in nocte culpæ respiciat lunam, depre- 
cetur Mariam, ut ipsa, per Filium, cor ejus ad com- 
punctionem illustret. Quis enim de nocte invocavit eam 
et non est exauditus? Ipsa est Mater pulchra dilec- 
tionis et sanctæ spei. (Eccles., XXIV, 24.) 

Qui vero ad diluculum pænitentiæ surgit, respiciat 
auroram, deprecetur Mariam, ut ipsa, per Filium, cor 
ejus ad satisfactionem illuminet. Quis enim devote invo- 
cavit eam et non est exauditus ab ea? Ipsa enim est 
Mater pulchræ dilectionis et sancta spei. 

Quia vero militia est vita hominis super terram, qui- 
cumque sentil impugnationem ab hostibus, vel a mundo, 
vel a carne, vel a dæmone, respiciat castrorum aciem 
ordinatam, deprecetur Mariam, ut ipsa, per Filium, 
mittat auxilium de sancto et de Sion tueatur. (Psal. 
XIX, 3.) 


(Innocentius II, Sermo de Assumpt. B. Mariæ Virginis). 


XII 
MARIA AUXILIUM CHRISTIANORUM 


Te Redemptoris Dominique nostri 

Dicimus Matrem, speciosa Virgo, 

Christianorum decus et levamen 
Rebus in arctis. 


Sæviant port: licet inferorum, 

Hostis antiquus fremat et minaces, 

Ut Deo sacrum populetur agmen, 
Suscitet iras. 


Nil truces possunt furi: nocere 

Mentibus castis, prece quas vocata 

Annuens Virgo fovet et superno 
Robore firmat. 


Tanta si nobis foveat patrona, 

Belici cessat sceleris tumultus, 

Mille sternuntur fugiuntve turma, 
Mille cohortes. 


Tollit ut sancta caput in Sione 
Turris, arx firmo fabricata muro, 
Civitas David, clipeis et acri 

lite tuta. 

Virgo sic fortis, Domini potenti 

Dextera, cæli cumulata donis, 

À piis longe famulis repellit 
Dæmonis ictus. 


XIII 


ADJUTRICI CHRISTIANORUM 
Elegia. 


At nunc, Virgo potens, victrices, te auspice, palmas 
Majori plectro concinuisse juvat. 
Per te namque almæ victoria nuntia pacis, 
Plus semel ad veteres risit amica patres. 
Gallia tu testis : metuendas, arte maligna, 
Vis inferna tibi struxerat insidias ; 
Tuque olim virtute, fide splendescere visa, 
Heu! priscum misere jam decus exueras ! 
Immunda late errorum vitiique scatebas 
Illuvie, gentes depopulante tuas. 
Adfuit at Virgo : meritis, pietate verendum, 
Finibus hispanis advocat ipsa virum, 
Cui roseas blando dum traderet ore coronas : 
« Hæc, ait, hæc Gallis arma salutis erunt... » 
Hisce armis pugna occurrit Gusmanius heros, 
Hac arte enisus clara tropza tulit. 
Occubuere hostes ; rursumque effulsit avita 
Pulchrior in Gallis candidiorque fides. 
Testor et Ioniis quas cernis Echinadas undis : 
Vivida adhuc facti fama per ora volat. 
Stant ex adverso instructæ longo ordine puppes, 
In seva ardescunt proelia jam ruere. 
Utraque fert acies signum; hac celeste Maria, 
Lune triste minax illa bicornis habet. 

Ut raucæ sonuere tubæ, concurritur ; ingens 

Continuo ad cæli tollitur astra fragor. 
Æra tonant, reboat littus, micat ignibus æquor ; 

Impavidi hac illac dant fera jussa duces. 
Confracto latere et remis non una dehiscit 

Navis, et immensi gurgitis ima petit. 
Jactata horrisono merguntur corpora ponto, 

Humano spumans unda cruore rubet... 
Anceps stat fortuna : pari virtute peracta, 

Hinc inde eventu pugna iterata pari ; 7 
Jamque iterum tentanda acies, cum, percita fato 

Nescio quo, classis turcica, sollicito 
Pulsa repente metu, refugit producere pugnam, 

Et quamvis multo milite przevalida, 
Cedere visa loco, et sese, mirabile dictu ! 

Ultro Christiadum dedere in arbitrium. 
Ingeminat tunc victoria, nomenque Mariæ 

Conclamat, resonis undique litoribus. 
Conclamant populi portentum Virginis almæ 

Patratum diva bellipotentis ope. 
Romulidæ imprimis, queis mirum ex hoste triumphum 

Fatidico edixit præscius ore Pius. 
Inde quies et pax Europe adserta ruenti, 

Inde stetit patri: religionis honos. 
Seraque posteritas quid adhue ignava miratur ? 

Eia eventu dignum aggrediatur opus. 
Sublime attollat pario de marmore templum 

Ad litus, memori gesta ubi pugna loeo. 
Hic Virgo templum teneat Regina, tumenti 

Hie præcincta rosis imperet ipsa mari. 


(Leo XIII, S. P.) 

XIV 
BEATÆ MARLE VIRGINIS ASSUMPTIO 


O vos ætherei plaudite cives, 

Hæc est illa dies clara triumpho, 
Qua Matrem placida morte solutam 
Natus siderea suscipit aula. 


Quæ non, Virgo, tibi dona rependit ! 
Cæli divitias explicat omnes. . 
Verbum vestieras carne ; vicissim 
Te Verbum proprio lumine vestit. 


Qui velo latuit carnis, aperti 
Pleno te satiat Numinis haustu 
Et quem virgineo lacte cibasli, 
In jugem tibi dat se Deus escam. 


O concessa tibi quanta potestas ! 
Per te quanta venit gratia terris ! 
Cunctis cælestibus celsior una, 
Solo facta minor Virgo Tonante. 


Quse Regina sedes proxima Christo, 
Alto de solio vota tuorum 

Audi; namque potes flectere natum 
Virgo Mater : ama nos quoque natos. 


(SANTEUIL.) 


P d 

XV 


BEATA MARIÆ VIRGINIS ASSUMPTIO 


Virgo gloriosa, hodie cælos ascendens, supernorum 
gaudia civium copiosis, sine dubio, cumulavit augmentis. 
Quodsi needum nati Joannis Baptistæ anima liquefacta 
est, ut Maria est locuta, quamnam putamus illam fuisse 
cælestium exsultationem, cum et vocem audire et faciem 
videre et beata ejus frui presentia meruerunt. Marie 
presentia totus illustratur orbis, adeo ut ipsa jam cæles- 
tis patria clarius rutilet virgineæ lampadis illustrata ful- 
gore. Merito proinde resonat in excelsis gratiarum actio 
et vox laudis; sed plangendum nobis quam plaudendum 
magis esse videtur. Quantum enim de ejus præsentia 
cælum exsultat, numquid non consequens ut lantum ejus 
absentiam noster hic mundus lugeat ! 

Cesset tamen querela nostra ; nobis enim hic non est 
manens civitas, sed eam inquirimus ad quam hodie 
Maria pervenit. Cives in ea si fuimus conscripti, dignum 
profecto, etiam in exilio, etiam super flumina Babylonis, 
ejus nos recordari, ejus gaudiis communicari, ejus 
letitiam participare, illam maxime quæ tam copioso 
impetu laetificat civitatem Dei, ut sentiamus et ipsi stil- 
licidia stillantia super terram. 

Præcessit nos regina nostra, præcessit et tam gloriose 
est suscepta, ut fiducialiter sequantur Dominam parvuli 

clamantes : Trahe nos post te, in odorem unguento- 
rum tuorum currimus. Advocatam præmisit peregri- 
natio nostra qua, utpote judicis Mater et Mater miseri- 
cordis, suppliciter et efficaciter nostre salutis negotia 
pertractabit. 

(S. BERNARDUS, Sermo I in Assumpt. Beatz Virginis.) 


XVI 


CHRISTIANUS BEATA VIRGINIS. TUMULUM 
ALLOQUENS 


Jam vero, o sacerrimum sepulerum, ubinam aurum 
est illud sincerum quod apostolorum mauus in te condi- 
derunt? Ubi inexhaustæ opes? ubi sanctuarium. quod 
Deum accepit? ubi animata mensa, ubiliber in quo, ineffa- 
bili ratione, Deus Verbum, citra manus operam, inscriptus 
est? Ubi grati: abyssus, ubi curationum pelagus, ubi 
fons in quo orta est vita? ubi denique desideratissimum 
illud atque amabilissimum Deiparz Virginis corpus ? 

— Quid eam in sepulero quæritis qu:e ad cælestia 
translata est tabernacula? Cur a me custodiæ rationes 
exposcitis ? non eæ sunt meæ vires qua divinis jussibus 
obluctentur. 

Relicta sindone, sacrosanctum illud corpus, mihi 
postquam sanctitatem impertivit, pretiosissimique un- 
guenti fragrantia replevit, abreptum hinc sublime abiit, 
stipantibus angelis et archangelis omnibusque cælo- 
rum virtutibus. Nunc me circumdant angeli, in me 
nunc divina inhabitat gratia. Ego quasi officina medicinæ 
ægrotantibus, ego fons perennis curationum, ego dæmo- 
num profligatio et iis qui ad me confugiunt civitas refu- 

gii. Accedite populi cum fiducia et gratiarum dona 
affluenter haurite ! 
(S. Joannes DAMASCENUS, Sermo IT de Assumpt. B. Virg.) 


XVII 


DE MARIA LOQUUNTUR OMNIA 


Nihil in universo terrarum orbe quod de te non loqua- 
tur, dulcemque tuam nobis in mente non revocet memo- 
riam, o Maria! 

Sol et luna que nostris superfulgent capitibus, que- 
que splendore multo ac longe præstas, tuam nobis 
sublimitatem dicunt, o Maria! 

Stellarum exercitus, miro ordine per firmamentum 
instructus, illam nobis prædicat glorie coronam qua tua 
tempora redimuntur, o Maria! 

Flores qui vivis coloribus visum recreant, et odora- 
mina quae ex amoeno floralio redolent, tuam nobis præs- 
tantissimam dicunt pulchritudinem, tuorumque virtutum 
odorem eximium, o Maria! 

Messis quz flavescentes onerat sulcos, ut mox cur- 
vantia vincat horrea, tuorum nobis dicit celestium ple- 
nitudinem donorum, o Maria ! 

Rubens uva que tumet in vitibus, et exinde spumat 
in lætificante ac reficiente mero, tui vim præsidii nobis 
dieit ac suavitatem, o Maria! 

Fontes qui de rupibus subsiliunt præcipites, sacros 
nobis praedicant latices quibus animarum sitim restingis, 
o Maria! 

Aves, quæ frondifero in nemore garrulos miscent con- 
centus, cæleste nobis dicunt melos, quo seraphim tuas 
celebrant laudes, o Maria ! 

Matutina tepidi veris tempora dulces nobis prædi- 
cant gratiarum rores, quibus nostras perfundis mentes, 
o Maria! 

Æstatis ardores frugiferi vividum tui in nos refe- 
runt amoris ignem, et flammas quibus corda succendis, 
o Maria! 

Ferax autumnus tuas nobis dicit prærogativas innu- 
merabiles, tuamque mirandam fecunditatem, o Maria ! 

Hibernalis somnus nature languorem nobis in mente 
refert et turpem inopiam anima quæ tua non rapitur 
dilectione, o Maria! 

Serenum mane splendidam qua tua frons rutilat nobis 
praedicat puritatem, o Maria! 

Umbra que furentes solis æstus submovet, gratissi- 
mum nobis dicit tui pallii refugium, o Maria! 

Placidus vesper tranquillumque noctis tempus, letam 
nobis prædicant pacem sanctamque confidentiam illius 
beati servi qui le sibi Dominam elegit ac Reginam, o 
Maria ! 

(ABBÉ PILLOT, Marie dans ses figures, ses symboles...) 


XVIII 
AD ROSAM 


Siderum sacros imitata vultus, 

Quid lates dudum, Rosa ! delicatum 

Efferre e terris caput, o tepentis 
Filia cæli. 

Jam tibi nubes fugiunt aquosæ, 

Quas fugant albis zephyri quadrigis : 

Jam tibi mulcet Boream jocantis 
Aura Favoni. 


Surge ! Qui natam deceant capilli 
Mitte scitari ! Nihil heu ! profanae 
Debeas fronti, nimirum severi 


Stemma pudoris. 
A** 

Parce plebeios redimire crines : 
Te decent arz. Tibi colligenda 
Virginis late coma per sequaces 


Fluetuat auras (1). 
(P. SARBIEWSKI, SJ.) 


XIX 
PULCHRA ES ET DECORA, O VIRGO MARIA 


Pulchra rubens letis in collibus uva colore, 
Irriguis pulcher nobilis hortus aquis. 


Pulchræ pellucent Erythreo in litore gemma, 
Pulehra nitent summo sidera nocte polo 


Pulchra micat cælo nitidi lux solis ab axe, 
Pulchra Damascenis et rosa vernat agris. 


Pulehrior at multo es, Virgo, formosior omni 


Uva, horto, gemma, sidere, luce, rosa. 
(IGNATIUS ALBANUS.) 


XX 
FLOS INCOMPARABILIS 


Comparatus tibi flos mareuit 
Quam sol verus vernare docuit : 
Florum princeps rosa eum rubuit, 
Lilaris albedo palluit. 


(4) Construisez : Coma Virginis fluctuat late per auras sequa- 
res colligenda tibi. 

Violarum livor æthereus, 
Primularum et decor aureus, 
Prati neenon viror gramineus 
In respectu tui fit luteus. 


Sed et horti tota lucentia 
Cum ver florum figurat folia, 
Non oblectat fusa fragrantia, 
Nec decoris gestat insignia. 


Rosa, mihi si redolueris, 
Cum in luctu me leti videris, 
Vim odore fugabis funeris, 
Et florebo si flos adveneris. 
(P. Racev, Hymnarium quotidianwn, Lethielleux, éd.) 


XXI 
BEATA: VIRGINIS MARIÆ QUASI DIVINA MAJESTAS 


Confiteor coram Deo, ab hominibus non posse percipi, 
quam ego oculis non tantum mentis, sed corporis vidi et 
perspexi, Deiformem atque sanetissimam supra omnes 
cælicos spiritus, Matrem Jesu Christi Domini nostri. 

Quoniam cum a Joanne, vertice evangelii et prophe- 
tarum, ductus fui ad deiformem presentiam altissimæ 
hujus Virginis, tantus me divinus splendor circumfulsit 
exterius, irradiavitque interius, tanta in me omnium 
odoramentorum superabundavit fragrantia, ut nec cor- 
pus infelix, nec spiritus posset talis felicitatis insignia 
sustinere. Defecit cor meum, defecit spiritus taniæ glo- 
riæ majestate oppressus. 

Testor qui aderat in Virgine Deum, nisi tua divina 
doctrina me docuisset, hanc verum esse Deum credidis- 
sem, quoniam nulla videri posset beatorum gloria illa 
major quam tunc felicissimus degustavi. 

Gratias ago summo atque optimo Deo, divinæ Virgini 
et eminentissimo apostolo Joanni, tibique Ecclesi; ver- 
tici, qui talia mihi præstitisti. Vale. 

(S. Dionysius AREOPAGITA, Ep. ad S. Paulum.) 


XXII 
MATER ADMIRABILIS 


Maria dulcis ad recordandum, suavis ad nominandum, 
eanora ad laudandum, pulchra ad intuendum, amabilis 
ad eontemplandum, valens ad innitendum, delectabilis 
ad amandum. 

Tam dulci est memoria, ut si quis Mariam dediscat, 
caveat ne forte se Maria in perpetua oblivione apud 
Filium derelinquat. 

Tam suavi est nomine, ut si quis Mariæ nomen parvi 
pendat, caveat ipse ne Mariæ divinoque Marie Filio 
miuimi in æternum fiat. 

Tam canora laudatione, ut si quis Mariam non canat, 
caveat ne suum introitum ad suæ Reginæ thronum 
Angeli numquam celebrent. 

Tam decoro aspectu, ut si quis Mariam non miretur, 
caveat ne mirabili Mariæ aspectu ipse nunquam recreetur 
in cælis. 

Tam amabili vultu, ut si quis Mariam contemplando 
non revereatur, caveat ipse ne in Tartara detrusus cum 
diabolis perpetuo vilipendatur. 

Tam valenti presidio, ut si quis Mariæ plane non 
fidat, caveat ipse ne, per vitam in necessitatibus, 
et in extrema vitæ angustia, potenti Mariæ destituatur 
auxilio. 

Tam delectabili affectu et corde, ut si quis non diligat 
Mariam Matrem Domini nostri Jesu Christi, caveat ne de 
se æternum feratur anathema. 

Qui ergo benedixerit tibi, o Maria, sit ipse benedic- 
tus; qui vero maledixerit, in malediclione reputetur... 
Quin potius, ne pereat, ad te mærens redire festinet, a 
qua elongaverat, tibi intimo corde adhæreat, et in te 
spem salutis totam reponat. 

(ABBÉ PILLOT, Marie dans ses figures, ses symboles...) 


XXIII 


SANCTA MARIA AD NIVES 


Liberio summo Pontifice, Joannes patricius romanus, 
et uxor pari nobilitate, eum liberos non suscepissent, 
quos bonorum heredes relinquerent, suam hereditatem 
sanctissime Virgini Dei Genitrici voverunt, ab ea assi- 
duis precibus petentes ut in quod pium opus eam pecu- 
niam potissimum erogare vellet, aliquo modo signifi- 
caret. 

Quorum preces et vota ex animo facta, Beata Virgo 
Maria benigne audiens, miraculo comprobavit. 

Nonis enim Augusti, quo tempore in urbe maximi calo- 
res esse solent, noctu nix partem collis Esquilini contexit. 
Uiia nocte, Dei Mater separatim Joannem et conjugem in 
somnis admonuit ut quem locum nive conspersum vide- 
rent, in eo ecclesiam ædificarent, que Mariæ Virgini 
dedicaretur : se enim ita velle ab ipsis heredem insti- 
tui. Quod Joannes ad Liberium Pontificem detulit, qui 
idem per somnium sibi contigisse affirmavit. 

Quare sollemni sacerdotum et populi supplicatione, ad 
collem venit nive coopertum, et in eo locum ecclesiae 
designavit, que Joannis et uxoris pecunia instructa 
est. 

Variis nominibus primum est appellata; sed cum 
multe jam essent in urbe ecclesiæ sub nomine Sanctæ 
Mariæ Virginis, ut gue basilica novitate miraculi ac 
dignitate eeteris ejusdem nominis basilicis præstaret, 
vocabuli etiam excellentia significaretur, Ecclesia Sanctæ 


Mariæ Majoris dicta est. 
(Ex Breviario romano.) 


XXIV 


HYMNUS IN HONOREM B. MARLE VIRGINIS 


Te Matrem Dei laudamus, te Mariam Virginem confi- 
temur. 

Te æterni Patris sponsam omnis terra veneratur. 

Tibi omnes Angeli et Archangeli, tibi Throni et Princi- 
patus fideliter serviunt. 

Tibi omnes Potestates et Virtutes cælorum, tibi uni- 
verse Dominationes obediunt. 

Tibi omnes chori Cherubim et Seraphim exsultantes 
assistunt. 

Tibi omnes angelicæ creature incessabili voce pro- 
clamant : 

Sancta, Sancta, Sancta Maria, Dei Genitrix, Mater 
et Virgo. 

Pleni sunt cæli et terra majestatis gloriæ tux. 

Te gloriosus Apostolorum chorus sui creatoris Matrem 
collaudat. 

Te beatorum Martyrum cetus candidatus Ghristi Geni- 
tricem glorificat. 

Te gloriosus Confessorum exercitus Trinitatis templum 
appellat. 

Te sanctarum Virginum chorea amabilis Virginitatis et 
humilitatis exemplum prædicat. 

Te tota cælestis curia Reginam honorat. 

Te, per universum orbem invocando, Ecclesia conce- 
lebrat Matrem divin: Majestatis, 

Venerandam et veram cæleslis regis puerperam, sanc- 
tam quoque, duleem et piam. 

Tu Angelorum Domina, tu paradisi janua. 

Tu cælestis regni scala et gloria. 

Tu regalis thalamus, tu arca pietatis et gratiæ. 

Tu vena misericordie, iu sponsa et Mater Regis 
eterni . 

Tu templum et sacrarium Spiritus sancti, totius Tri- 
nitatis nobile triclinium. 

Tu Mediatrix Dei et hominum, mortalium amatrix 
cælestisque illuminatrix. 

Tu agonisatrix pugnantium, pauperum advocata, pec- 
catorum miseratrix et refugium. 

Tu munerum erogatrix, tu dæmonum et superborum 
terror. 

Tu mundi Domina, cæli Regina, post Deum sola spes 
nostra. 

Tu salus te invocantium, naufragantium portus, mise- 
rorum solacium, pereuntium refugium. 

Tu omnium beatorum Mater, civium supernorum 
gaudium. 

Tu justorum permotrix, errantium congregatrix, pa- 
triarcharum promissio. 

Tu prophetarum veritas, apostolorum præconium et 
doctrix, evangelistarum magistra. 

Tu martyrum fortitudo, confessorum exemplar, virgi- 
num honor el festivitas. 

Tu, ad liberandum exulem hominem, Filium Dei in 
uterum suscepisti. 

Tu devicto vetere inimico, aperuisti fidelibus regna 
cælorum. 

Tu cum Filio tuo sedes ad dexteram Patris. 

Tu ipsum pro nobis roga, Virgo Maria, quem ad judi- 
candum nos credimus esse venturum. 

Te ergo poscimus, nobis famulis subveni, qui pretioso 
Filii tui sanguine sumus redempti. 

Æterna fac, pia Virgo, cum sanctis tuis nos gloria 
numerari. 

Salvum fac populum tuum, Domina, ut tui simus par- 
ticipes hereditatis Filii. 

Et rege nos et nos custodi in æternum. 

Per singulos dies, o pia, te salutamus. 

Et laudare te cupimus, mente et voce, usque in æter- 
num. 

Diguare, dulcis Maria, nunc et semper, sine peccato 
nos custodire. 

Miserere nostri, Domina, miserere nostri. 

Fiat misericordia tua magna nobiscum, quia in te, 
Virgo, confidimus. 

Jn te, dulcis Virgo, speramus, nos defende in æter- 
num. 

Te decet laus, te decet imperium, tibi virtus et gloria 
in sæcula sæculorum. Amen. 

(S. RONAVENTURA.) 

